Έρευνα αμφισβητεί τη σχέση εγκυμοσύνης και υποτροπής της πολλαπλής σκλήρυνσης - Ανέλιξη Α.Ε. Κέντρο Αποκατάστασης, Αποθεραπείας & Ημερήσιας Νοσηλείας\nΈρευνα αμφισβητεί τη σχέση εγκυμοσύνης και υποτροπής της πολλαπλής σκλήρυνσης\nΗ Dr. Annette Langer-Gould, του Kaiser Permanente Southern California, δήλωσε ότι τα αποτελέσματα είναι συναρπαστικά, καθώς η νόσος είναι πιο συνήθης μεταξύ των γυναικών αναπαραγωγικής ηλικίας παρά σε άλλη ομάδα.\nΝέα έρευνα θέτει σε αμφισβήτηση την πεποίθηση ότι η πολλαπλή σκλήρυνση μπορεί να αναζωπυρωθεί μετά την εγκυμοσύνη σε γυναίκες με υποτροπιάζουσα-διαλείπουσα μορφή της νόσου.\nΠρόσθεσε, ότι αυτό δείχνει ότι γυναίκες με τη νόσο, σήμερα μπορούν να έχουν παιδιά, να θηλάσουν και να συνεχίσουν την αγωγή χωρίς αυξημένο κίνδυνο υποτροπών μετά τον τοκετό.\nΗ θεωρία ότι οι γυναίκες έχουν αυξημένο κίνδυνο υποτροπής είναι πάνω από 20 ετών, επομένως οι ερευνητές θέλησαν να διαπιστώσουν αν ισχύει.\nΕπισκόπησαν στοιχεία από την Καλιφόρνια για 466 κυήσεις σε 375 γυναίκες με πολλαπλή σκλήρυνση, από το 2008 έως το 2016. Ποσοστό 38% των γυναικών δεν έλαβε αγωγή 1 χρόνο πριν συλλάβει.\nΣτην έναρξη της εγκυμοσύνης, 15% των γυναικών είχαν κλινικά απομονωμένο σύνδρομο-το πρώτο επεισόδιο των συμπτωμάτων πολλαπλής σκλήρυνσης. Ποσοστό 8% των γυναικών είχε υποτροπή της νόσου κατά την κύηση.\nΣτο χρόνο μετά τον τοκετό, 26% των γυναικών υποτροπίασε, 87% θήλασε, 35% θήλασε αποκλειστικά και 41% άρχισε να λαμβάνει την αγωγή κατά της νόσου και πάλι.\nΤο ετήσιο ποσοστό υποτροπής στις γυναίκες ήταν 0.39 πριν την εγκυμοσύνη, 0.07 έως 0.14 στην εγκυμοσύνη και 0.27 τους πρώτους 3 μήνες μετά τον τοκετό.\nΤο ποσοστό επέστρεψε σε επίπεδα προ της εγκυμοσύνης (0.37 τέσσερις έως 6 μήνες μετά τον τοκετό).\nΓυναίκες που θήλασαν αποκλειστικά για τουλάχιστον 2 μήνες είχαν περίπου 40% λιγότερες πιθανότητες να υποτροπιάσουν σε σχέση με γυναίκες που δεν θήλασαν.\nΓυναίκες που θήλασαν και χρησιμοποίησαν φόρμουλα για 2 μήνες ήταν το ίδιο πιθανό να υποτροπιάσουν, όπως και αυτές που δεν θήλασαν.\nΑπό τις γυναίκες που θήλασαν αποκλειστικά, 46 από 167 άρχισαν και πάλι την αγωγή ενώ θήλαζαν. Η επανέναρξη (ιντερφερόνη βήτα και glatiramer acetate χρησιμοποιήθηκαν κυρίως) δεν επηρέασε τον κίνδυνο υποτροπής. Η έρευνα θα παρουσιαστεί τον Μάιο στο συνέδριο της American Academy of Neurology, στη Φιλαδέλφεια.


Σκουλαρίκια Cocktail από Ασήμι Vermeil με πορτοκαλί Γυαλί | TOUS\nΣκουλαρίκια Cocktail από Ασήμι Vermeil με πορτοκαλί Γυαλί\nCheck it out – these Cocktail earrings in silver vermeil with orange glass could be your best ally. Bag this season’s essentials now!\nΣκουλαρίκια TOUS Cocktail από ασήμι vermeil με στρογγυλό πορτοκαλί οπάκ γυαλί καμποσόν. Μέγεθος σκουλαρικιών: 15 mm. Με κούμπωμα πεταλούδα. Ασήμι sterling επιχρυσωμένο με χρυσό 18 καρατίων, με πάχος 3 έως 5 μικρόμετρων, και χωρίς άλλο μέταλλο ενδιάμεσα. Τεχνική παραγωγής: Χύτευση. Πιστοποιητικό ποιότητας: ασήμι sterling 925 επικαλυμμένο με χρυσό 18 καρατίων. Για να λάμπουν πάντα σαν καινούρια τα κοσμήματά σου TOUS, προσφέρουμε δωρεάν υπηρεσία καθαρισμού και συντήρησης για όλα τα κοσμήματά μας.\nΜια συλλογή γεμάτη φωτεινά χρώματα και όγκο, εμπνευσμένη από το vintage στιλ. Η συλλογή Cocktail αποτελείται από κομμάτια με έντονη προσωπικότητα και ιδιαίτερα ζωηρό χαρακτήρα. Κατασκευασμένα από ασήμι vermeil και γυαλί σε πορτοκαλί και πράσινο χρώμα, είναι ιδανικά για τη δημιουργία εντυπωσιακών look!


Οι μαθητές της Γ' Γυμνασίου χρειάζονται σωστή εκπαιδευτική καθοδήγηση\nΗ Γ γυμνασίου είναι η πιο καθοριστική τάξη ενός παιδιού για την μελλοντική εκπαιδευτική του πορεία και από το σημείο αυτό καθορίζεται το επαγγελματικό του μέλλον.\nΕίναι η στιγμή όπου χρειάζεται να γίνει σωστή εκπαιδευτική καθοδήγηση και μεθοδευμένες κινήσεις για την κατάκτηση του στόχου.\nΠρέπει λοιπόν, να επιλέξει τα σωστά μαθήματα για να έχει γερές βάσεις για τον κλάδο που μελλοντικά θα σπουδάσει. Ένα καλό απολυτήριο π.χ. με βαθμολογία δεκαοκτώμιση και άνω μπορεί άνετα να διεκδικήσει θέση στα καλύτερα πανεπιστήμια για σπουδές στον κλάδο της αρεσκείας του, είτε αυτό είναι στην Αγγλία, είτε στην Κύπρο είτε ακόμα και στην Ελλάδα.\nΕίναι πολύ σημαντικό οι μαθητές σε αυτή την τρυφερή ηλικία να επιλέγουν συνδιασμούς μαθημάτων, οι οποίοι θα είναι σχετικοί με την μελλοντική τους επιλογή σπουδών. Τέτοια παραδείγματα είναι ο συνδιασμός του μαθήματος των Μαθηματικών με αυτό της Πολιτικής Οικονομίας, Λογιστικής για όσους επιθυμούν να σπουδάσουν οτιδήποτε σχετικό με Οικονομικά ή Διοίκηση Επιχειρήσεων ή ο συνδιασμός του μαθήματος της Βιολογίας με αυτό της Χημεία, Μαθηματικών για όσους επιθυμούν να σπουδάσουν κάτι συναφές με Βιολογικές Επιστήμες.\nΕπίσης θα πρέπει στην ηλικία αυτή να τους αναλυθούν οι προοπτικές του κάθε κλάδου σπουδών και οι επιλογές επαγγελματικής αποκατάστασης. Πάει ο καιρός που το πτυχίο αποτελούσε βασικό κρητήριο εξεύρεσης εργασίας. Το πτυχίο σήμερα θεωρείται απολυτήριο Λυκείου και το Μάστερ κοινότυπος τίτλος.\nΕξού που σε πρόσφατο εκπαιδευτικό σεμινάριο που είχα την τύχη να είμαι σύνεδρος στην Αθήνα με θέμα "Σπουδές και επαγγελματική αποκατάσταση" διαπιστώθηκε ότι ο ένας στους δύο μορφωμένους νέους στην Ελλάδα ασκούν άλλο επάγγελμα από αυτό που σπούδασαν. Είναι ένα τραγικό στατιστικό, γιατί όλα αυτά τα παιδιά, είχαν άλλες φιλοδοξίες και άλλα όνειρα για την ζωή τους και αλλού κατέληξαν.\nΕπίσης, ένα βασικό αίτιο της υψηλής ανεργίας των πτυχιούχων είναι η εκπαιδευτική πολιτική που έχουν ακολουθήσει όλες οι κυβερνήσεις. Η τεχνική και επαγγελματική εκπαίδευση είναι υποβαθμισμένη και δεν υπάρχει ουσιαστικός επαγγελματικός προσανατολισμός, με αποτέλεσμα οι διαδοχικές γενιές να κάνουν επιλογές σε ό,τι αφορά την εκπαίδευσή τους και το επάγγελμά τους, όχι με βάση τα αντικειμενικά δεδομένα δηλαδή τις τρέχουσες ανάγκες της κοινωνίας και οικονομίας σε εργατικό δυναμικό. Οι επιλογές των νέων γίνονται με βάση κατεστημένες (αλλά, σε πολλές περιπτώσεις, ξεπερασμένες) αντιλήψεις.\nΚλείνοντας θα έλεγα ότι η προσοχή μας σαν γονείς και εκπαιδευτικοί θα πρέπει να είναι στραμμένη στήν σωστή εκπαιδευτική καθοδήγηση των παιδιών/μαθητών μας την κατάλληλη χρονική στιγμή έτσι ώστε να τους καθοδηγήσουμε σε επαγγέλματα που θα τους δίνεται η ευκαιρία να αποκατασταθούν επαγγελματικά, να ικανοποιουν τις δικές του φιλοδοξίες, αλλά και από την άλλη να ικανοποιούν ανάγκες της ίδιας της κοινωνίας.


Marathon Beach Resort | The place to be για έναν παραμυθένιο γάμο. - Yes I Am\nΣτην πρόσφατη φωτογράφιση μερικών από των “φιλοξενούμενων” του επόμενου Yes I Do Free Press στο Marathon Beach Resort αποφάσισα να κάνω μια βόλτα και να ανακαλύψω όλες εκείνες τις γωνιές που κάνουν το συγκεκριμένο ξενοδοχείο τόσο ξεχωριστό. Μα δείτε τώρα!! Υπάρχει αυτό;;;\nΤο Marathon Beach Resort στη Νέα Μάκρη, σαν πρώτη εικόνα νομίζεις ότι είναι βγαλμένο από τα 70s. Αυτή η ρετρό αισθητική του που κάνει flashback σε μία από τις πιο στυλάτες δεκαετίες της Ελλάδας, δένεται δημιουργικά με το σύγχρονο upgrade που έγινε στο ξενοδοχείο και φέρνει στους ενοίκους του πολυτελείς παροχές και ανέσεις.\nΠάντα με τη yes i do ματιά μου, λάτρεψα την πισίνα του, τα μεγάλα ευρύχωρα και πολύ φωτεινά δωμάτια αλλά και τον κήπο του που εκτείνεται σε διαφορετικά σημεία του ξενοδοχείου, δημιουργώντας αυτόνομους χώρους.\nΝομίζω ότι αποτελεί το place to be για έναν παραμυθένιο γάμο! Η αλήθεια είναι ότι ο γάμος απεικονίζει την πιο ευτυχισμένη στιγμή της κοινής ζωής ενός ζευγαριού, καθώς είναι η μέρα που ενώπιον Θεού και φίλων ενώνονται δυο ξεχωριστά μονοπάτια ζωής σε έναν κοινό δρόμο.Την ένωση αυτή χρωματίζει το Marathon Beach Resort με τα πιο ζωντανά χρώματα…πράσινο του ολάνθιστου κήπου, λευκό του Αιγαίου στις κτιριακές εγκαταστάσεις του και το απέραντο γαλάζιο του πελάγους καθρέφτης της ευτυχίας. Τα υπόλοιπα χρώματα αυτού του παραμυθένιου καμβά θα μπουν για να βάψουν με μαγεία την μοναδική αυτή στιγμή του γάμου σας !\nΤο Bayside Hall είναι ένας χώρος συνώνυμος του καλού γούστου και της φινέτσας. Το ρομαντικό φως των κεριών σε συνδυασμό με την υπέροχη μουσική και τις συγκλονιστικές γεύσεις διεγείρουν τις αισθήσεις σας και συνθέτουν ένα περιβάλλον για αξέχαστες στιγμές.\nΚαι για να σας πω και κάποιες απαραίτητες λεπτομέρειες\nη χωρητικότητα είναι:\nΕσωτερικός χώρος: 180 – 200 άτομα σε καθιστό μενού\nΕξωτερικός χώρος: 300 – 340 άτομα σε καθιστό μενού\nΕ! Αν το επιλέξετε για την ημέρα του "yes i do" δείτε οπωσδήποτε τη γαμήλια σουίτα και φυσικά προσκαλέστε τους καλεσμένους σας να μείνουν στο Resort για να απολαύσουν ένα σούπερ καλοκαιρινό weekend!\nPhotos | Γιώργος Μπουζάκης


Τι συμβαίνει στα μωρά όταν κάνεις ότι καταλαβαίνεις την (ακαταλαβίστικη) γλώσσα τους • Ιατρικά Νέα\nHome / Υγεία / Παιδί / Τι συμβαίνει στα μωρά όταν κάνεις ότι καταλαβαίνεις την (ακαταλαβίστικη) γλώσσα τους\nIatrika Nea 23 Δεκ 2017\tΠαιδί\nΘέλεις να κάνεις ό,τι μπορείς για να γίνει το μωρό σου όσο το δυνατόν πιο έξυπνο; Τότε το μόνο που πρέπει να κάνεις είναι να του μιλάς.\nΠρόσφατη έρευνα έδειξε πως η συνομιλία με τα βρέφη βοηθά στην ανάπτυξή τους και είναι ζωτικής σημασίας για την επιτάχυνση της γλωσσικής ανάπτυξής τους.\nΕρευνητές από τις ΗΠΑ βρήκαν ότι οι νέες μητέρες που ανταποκρίνονται με ενθουσιασμό στην προσπάθεια των μωρών τους να πουν δυο κουβέντες, ακόμα κι ας είναι άναρθρες κραυγές, βοηθούν ουσιαστικά στην επιτάχυνση της γλωσσικής ανάπτυξής τους.\nΣύμφωνα με τους ειδικούς η διαδικασία αυτή είναι πολύ σημαντική καθώς επιτρέπει την αμοιβαία «συνομιλία» μεταξύ των μητέρων και των παιδιών τους.\nΟ τρόπος αυτός ενισχύει την ικανότητα των μωρών να επικοινωνούν, ενώ το αντίθετο συμβαίνει με τις περιπτώσεις όπου οι μητέρες δεν ανταποκρίνονται με την ίδια προσοχή στην προσπάθεια των παιδιών τους να μιλήσουν.\nΕπομένως οι γονείς μπορεί να μην καταλαβαίνουν την «ομιλία» του μωρού σε αυτή την ηλικία, το λεγόμενο βάβισμα, όμως ακούγοντας τα μωρά και απαντώντας σε αυτά, κάνουν τα μωρά τους να παράγουν πιο σύνθετους ήχους και να χρησιμοποιήσουν συντομότερα πιο αναπτυγμένη ομιλία.\nΤο συμπέρασμα αυτό προκύπτει από μια μελέτη που έγινε από το Πανεπιστήμιο της Αϊόβα και το Πανεπιστήμιο της Ιντιάνα, που βρήκε ότι ο τρόπος με τον οποίο οι γονείς ανταποκρίνονται στο βάβισμα των παιδιών τους, μπορεί να διαμορφώσει πραγματικά τον τρόπο που τα βρέφη επικοινωνούν και χρησιμοποιούν τα φωνήματα.\nΟι ερευνητές παρατήρησαν τις αλληλεπιδράσεις μεταξύ 12 μητέρων και των 8 μηνών βρεφών τους, κατά τη διάρκεια του ελεύθερου παιχνιδιού τους δύο φορές το μήνα, για 30 λεπτά, κατά τη διάρκεια μιας περιόδου έξι μηνών.\nΑυτό που οι ερευνητές ανακάλυψαν είναι ότι τα βρέφη των οποίων οι μητέρες απάντησαν σε ό,τι νόμιζαν ότι έλεγαν τα μωρά τους, εκείνα παρουσίασαν αυξημένη ανάπτυξη στην ομιλία τους.\nΑπό την άλλη πλευρά, τα βρέφη των οποίων οι μητέρες δεν προσπάθησαν τόσο πολύ να τα καταλάβουν και έστρεφαν την προσοχή των βρεφών τους σε κάτι άλλο, δεν έδειξαν το ίδιο ποσοστό αύξησης στη γλώσσα και τις επικοινωνιακές δεξιότητες.\nΤέλος οι ερευνητές ανακάλυψαν ότι μέχρι την ηλικία των 11 μηνών (προτού δηλαδή αρχίσουν να μιλάνε από μόνα τους) τα παιδιά είχαν ήδη μάθει να ξεχωρίζουν τη μητρική τους γλώσσα από τις υπόλοιπες.\nΟπότε, άρχισε να μιλάς στο μωρό σου και προσποιήσου ότι καταλαβαίνεις τι σου λέει.\nΠροηγούμενο Η Μαρία, η πολύχρονη μάχη με τον καρκίνο και ο ΕΟΠΥΥ\nΕπόμενο Απάντηση του Υπουργείου Υγείας στα δημοσιεύματα σχετικά με το Γ.Ν. Ζακύνθου\nΠολλοί γονείς βάζουν το έως ενός έτους παιδί τους – ή και μεγαλύτερο- να κοιμάται …


«Θα τους ζήλευε ακόμα και ο Γκέμπελς»... :: Sinergasia.gr\n«Θα τους ζήλευε ακόμα και ο Γκέμπελς»...\nΕν Δήμω > Ειδήσεις10 Ιανουαρίου 2016\nΜε αφορμή τη νέα επίθεση της διοίκησης του δήμου Ελληνικού Αργυρούπολης σε επιτροπές κατοίκων και συλλογικότητες που αντιστέκονται σε αντιλαϊκές και φόρο-εισπρακτικές πολιτικές, σφοδρή ήταν η αντίδραση της Δημοτικής Συνεργασίας.\n«Το όριο μεταξύ αυταρχικής ρητορικής και πολιτικής αντιπαράθεσης, η παράταξη του Κωνσταντάτου το έχει ξεπεράσει εδώ και καιρό. Την χτεσινή τους (08/01) επίθεση και κατασυκοφάντηση τόσων των κατοίκων και κινημάτων, όσο και της παράταξης μας, κατασκευάζοντας γεγονότα βανδαλισμών, θα την ζήλευε ακόμα και ο Γκέμπελς».\nΟ Γιάννης Κωνσταντάτος και οι σύμβουλοι του «προβοκάρουν και συκοφαντούν κάθε τι που δημιουργείται από απλούς πολίτες και αντιτίθεται σε νεοφιλελεύθερες πολιτικές. Αυτό αποτελεί πάγια τακτική τους τα τελευταία 2 τουλάχιστον χρόνια, όπου σε κάθε αντίθετη άποψη ή όταν προκύπτει κάποιο πρόβλημα κακο-διοίκησης τους, επινοούν φαντάσματα βάνδαλων και βαρβάρων, για πετύχουν τον επικοινωνιακό απεγκλωβισμό τους» σημειώνει η αντιπολιτευόμενη παράταξη και προσθέτει πως «οι πολίτες και τα κινήματα που δημιουργούνται δεν χρειάζονται ούτε ινστρούχτορες, ούτε υποκινητές».\nΠαράλληλα, καταγγέλλει «τον κιτρινισμό και την μαύρη προπαγάνδα του Γιάννη Κωνσταντάτου, καθώς και των φιλικών μέσων ενημέρωσης του, που χρησιμοποιούν μέχρι και ψεύτικες φωτογραφίες και γεγονότα για να στιγματίσουν λαϊκά κινήματα».\nΩς δημοκρατική και αγωνιστική παράταξη, η Δημοτική Συνεργασία «στηρίζει κάθε δίκαιη και λαϊκή κίνηση και δηλώνει κατηγορηματικά πως φασίζουσες συμπεριφορές και γκεμπελίστικες μεθόδους δεν θα τις ανεχτεί».\nΚαι καταλήγει: «Ήμασταν, είμαστε και θα είμαστε πάντα μαζί με τον λαό, συνδιεκδικώντας το δίκαιο των αιτημάτων του!».\n«Φωνάζει ο Κορτζίδης να φοβηθεί ο νοικοκύρης» σημειώνουν μεταξύ άλλων από την Ενωμένη Πόλη και απευθύνουν κάλεσμα προς άγνωστη κατεύθυνση: «Αφήστε τον νέο δήμαρχο να κάνει την δουλειά του και σταματήστε το αντάρτικο πόλης και τους τραμπουκισμούς με τους περιθωριακούς. Τρομάζετε τον κόσμο που βλέπει μια μικρή μειοψηφία να εμποδίζει την πλειοψηφία που εξέλεξε ο λαός της πόλης να εφαρμόσει την πολιτική που δεσμεύτηκε να κάνει .\nΕκτίθεστε αν συνεχίσετε έτσι ακόμα περισσότερο και όταν καταδικάσετε τους αλήτες που σπάνε παιδικές χαρές, γήπεδα σχολεία και πάρκα τότε μπορείτε να μιλήσετε για γκεμπελισμό της δημοτικής αρχής.\nΌσο κρύβεστε είστε πολιτικά υπεύθυνοι για όσα συμβαίνουν».\nΕίχε προηγηθεί η ανακοίνωση του δήμου Ελληνικού-Αργυρούπολης που προκάλεσε θύελλα αντιδράσεων.


Δείτε ποιες τροφές με βοήθησαν να τρώω λιγότερο | Jenny.gr\nΚαι τα κατάφερα, όχι όμως μόνο με τη μείωση των θερμίδων αλλά πρόσθεσα στο διατροφικό μου πρόγραμμα κάποιες τροφές, οι οποίες αύξησαν το αίσθημα κορεσμού και έτσι έτρωγα λιγότερο. Θέλετε να δείτε ποιες είναι;\nΑυτά τα μικρά ασπρόμαυρα θαύματα μπορούν να απορροφήσουν έως και 10 φορές το μέγεθος τους σε νερό. Αυτό σημαίνει ότι πριν φάω τους σπόρους Chia τους μούσκευα στο νερό και έτσι με κρατούσαν για ώρες χορτάτη ενώ ταυτόχρονα με ενυδατώνανε. Επίσης μία κουταλιά της σούπας σπόροι Chia προσφέρει δύο γραμμάρια πρωτεΐνης και τέσερα γραμμάρια φυτικές ίνες, συμβάλλοντας στο αίσθημα κορεσμού.\nΌλα τα όσπρια είναι πλούσιε σε φυτικές ίνες και σε χαμηλής βιολογικής αξίας πρωτεΐνες, ο συνδυασμός των οποίων δημιουργεί το αίσθημα πληρότητας και μας κρατάνε για πολλές ώρες χορτάτους. Το δικό μου αγαπημένο όσπριο είναι τα φασόλια, γιατί μπορώ να τα βάλω στις σαλάτες, να τα κάνω σούπα ή να φτιάξω burritos.\nΜπορεί να σας φαίνονται μικρά όμως είναι πλούσια σε φυτικές ίνες, γεγονός που τα καθιστά μια από τις καλύτερες επιλογές για όσους θέλουν να χάσουν κιλά. Ένα φλιτζάνι μούρα προσφέρει περίπου 8 γραμμάρια φυτικές ίνες, ανάλογα με την ποικιλία. Κάθε πρωί έτρωγα γιαούρτι με βατόμουρα και ένιωθα χορτάτη για αρκετές ώρες.\nΤα μήλα περιέχουν έναν ειδικό τύπο φυτικών ινών που ονομάζεται πηκτίνη, η οποία αυξάνει κατά πολύ το αίσθημα κορεσμού. Απλά βεβαιωθείτε ότι τρώτε το μήλα με τη φλούδα γιατί έχει το μεγαλύτερος μέρος των φυτικών ινών. Και όποτε ήθελα κάτι γλυκό έψηνα ένα μήλο στο φούρνο, το πασπάλιζα με κανέλα και το απολάμβανα.


Το ποντάρισμα του Τσίπρα για την ψήφο εμπιστοσύνης! Ποιους ΑΝΕΛ βλέπει στο πλευρό του - arouraios\nΔεν έχουν σταματημό οι πολιτικές εξελίξεις μετά την ανακοίνωση της αποχώρησης του Πάνου Καμμένου από την κυβέρνηση, αμέσως μετά τη συνάντησή του με τον Πρωθυπουργό, η οποία δεν ξεπέρασε τα 40 λεπτά.\nΟ Αλέξης Τσίπρας αμέσως μετά το διαζύγιο του από τον πρόεδρο των ΑΝΕΛ ανακοίνωσε ότι θα ζητήσει ψήφο εμπιστοσύνης της ελληνικής Βουλής σε μια κοινοβουλευτική διαδικασία που θα ανοίξει την Τρίτη και θα ολοκληρωθεί το βράδυ της Πέμπτης με την ψηφοφορία. Σύμφωνα με πληροφορίες, πρόθεση του Μαξίμου είναι μαζί με την ψήφο εμπιστοσύνης να έρθει γρήγορα στη Βουλή και η ψήφιση για την Συμφωνία των Πρεσπών.\nΤο Μέγαρο Μαξίμου, όμως, γνωστοποιεί ότι η άρση εμπιστοσύνης εκ μέρους του Πάνου Καμμένου, δεν θα δημιουργήσει ανατροπές, καθώς και πάλι διασφαλίζεται απόλυτη πλειοψηφία εντός του ελληνικού Κοινοβουλίου. Αυτό φρόντισε να υπογραμμίσει και ο γραμματέας της Κεντρικής Επιτροπής του ΣΥΡΙΖΑ, Πάνος Σκουρλέτης, διαβεβαιώνοντας ότι οι πολίτες πρέπει να είναι βέβαιοι ότι «αυτή η κυβέρνηση θα προχωρήσει σε αυτά τα οποία έχει πει και μεγάλες κοινωνικές κατηγορίες θα δουν, πράγματι, αλλαγές στην ίδια τους τη ζωή».\nΟ Πάνος Καμμένος φαίνεται να έχει χάσει τρεις δικούς του βουλευτές, μεταξύ των οποίων ο Θανάσης Παπαχριστόπουλος, η υπουργός Τουρισμού Έλενα Κουντουρά, η οποία λείπει στο εξωτερικό και δεν απαντάει στα τηλεφωνήματα του Πάνου Καμμένου. Και ο υφυπουργός Αγροτικής Ανάπτυξης Βασίλης Κόκκαλης βρίσκεται στο πλευρό της κυβέρνησης, με αποτέλεσμα να δέχεται τα πυρά του επικεφαλής των ΑΝΕΛ κατά τη διάρκεια της συνέντευξης τύπου, ο οποίος έχει ταχθεί κατά της Συμφωνίας των Πρεσπών αποσυνδέοντας, όμως, τη στάση του για τη στήριξη της κυβέρνησης.\nΣτην ίδια γραμμή βρίσκεται, όμως, ακόμα ένας βουλευτής από την Κ.Ο των ΑΝΕΛ που θα μπορούσε να στηρίξει την κυβέρνηση, αλλά όχι την συνθήκη των Πρεσπών. Είναι ο Κώστας Ζουράρις. Ο Πάνος Καμμένος, μάλιστα, ξεκαθάρισε ότι παρ’ ότι ο Κώστας Ζουράρις βρίσκεται δίπλα του, διαφωνούν σε αυτό το ζήτημα.


Έρευνα διαΝΕΟσις: Πώς βγαίνει ο κόσμος από την καραντίνα\nΕΡΕΥΝΑ ΔΙΑΝΕΟΣΙΣ: ΠΩΣ ΒΓΑΙΝΕΙ Ο ΚΟΣΜΟΣ ΑΠΟ ΤΗΝ ΚΑΡΑΝΤΙΝΑ από Voria.gr article https://www.voria.gr/article/webinar-tis-dianeosis-gia-tin-evropaiki-apantisi-stin-pandimia Έρευνα της διαΝΕΟσις εξετάζει πώς άλλες χώρες του κόσμου χαλαρώνουν σταδιακά τα περιοριστικά μέτρα - Webinar για την ευρωπαϊκή απάντηση στην πανδημία. 06.05.2020 14:17\nΕΡΕΥΝΑ ΔΙΑΝΕΟΣΙΣ: ΠΩΣ ΒΓΑΙΝΕΙ Ο ΚΟΣΜΟΣ ΑΠΟ ΤΗΝ ΚΑΡΑΝΤΙΝΑ\n06/05/2020, 14:17 |\nΈρευνα της διαΝΕΟσις εξετάζει πώς άλλες χώρες του κόσμου χαλαρώνουν σταδιακά τα περιοριστικά μέτρα - Webinar για την ευρωπαϊκή απάντηση στην πανδημία.\nΜετά το πρώτο κύμα της πανδημίας του κορωνοϊού, πολλές χώρες του κόσμου έχουν αρχίσει να μειώνουν τα περιοριστικά μέτρα και να ανοίγουν σιγά σιγά την οικονομική και την κοινωνική δραστηριότητα.\nΤο τι ανοίγει πρώτα (και σε ποιο βαθμό) είναι ένα σημείο στο οποίο εμφανίζονται πολλές και σημαντικές διαφορές ανά τον κόσμο, αναφέρει η έρευνα της διαΝΕΟσις. Οι διαφορές αυτές έχουν σχέση, αφενός με τις προτεραιότητες και τις ιδιαιτερότητες κάθε χώρας - ακόμα και με πολιτισμικά, κοινωνικά και οικονομικά χαρακτηριστικά - αλλά και με τη μορφή του "lockdown" που είχε εφαρμοστεί προηγουμένως. Για παράδειγμα, στη Νότια Κορέα (η οποία είχε και την εμπειρία της επιδημίας του ιού MERS το 2015) ποτέ δεν εφαρμόστηκε πλήρης καραντίνα -έγιναν εκεί ακόμα και εθνικές εκλογές (!)- και ένα μεγάλο μέρος της οικονομικής (κυρίως) δραστηριότητας συνεχίστηκε κανονικά καθ’ όλη τη διάρκεια της κρίσης. Αντίθετα, σε χώρες όπως η Ελλάδα ή η Γαλλία τα περιοριστικά μέτρα ήταν αυστηρά και εκτεταμένα. Το πώς βγαίνουν οι χώρες από την καραντίνα φαίνεται να σχετίζεται σημαντικά και με το πώς μπήκαν.\nΠαντού, όμως, η οικονομική και η κοινωνική δραστηριότητα επιστρέφει με αξιοσημείωτους περιορισμούς. Στην πόλη Γουχάν της Κίνας, από όπου ξεκίνησε η επιδημία, τα περισσότερα εργοστάσια έχουν ανοίξει ξανά, αλλά χρησιμοποιώντας αυστηρούς κανόνες για τους εργαζομένους, νέα χωρίσματα στις θέσεις εργασίας και στις καφετέριες, τακτική θερμομέτρηση όλων (όσοι έχουν πάνω από 37,3 απαγορεύεται να μείνουν στη δουλειά) και άλλα επιμέρους μέτρα. Σε όλες τις χώρες υπάρχουν νέες προδιαγραφές ασφαλείας για τις μετακινήσεις με μέτρα μαζικής μεταφοράς, περιορισμοί στη λειτουργία εστιατορίων και πολυκαταστημάτων.\nΣε κάποια από τα ομόσπονδα κρατίδια της Γερμανίας άνοιξαν πρώτα τα καταστήματα με εμβαδό μικρότερο των 800 τ.μ. και μόνο συγκεκριμένων κατηγοριών (βιβλιοπωλεία, αντιπροσωπείες αυτοκινήτων, καταστήματα με ποδήλατα), πράγμα που οδήγησε ακόμα και σε μηνύσεις από ιδιοκτήτες μεγαλύτερων καταστημάτων. Στην Τσεχία, τα μικρά μαγαζιά λειτουργούν ήδη από τις 9 Απριλίου, ενώ από τις 27 Απριλίου λειτουργούν και τα πιο μεγάλα. Στη Σλοβακία, τα μικρά μαγαζιά, έως 300 τμ., άνοιξαν στις 20 Απριλίου. Μόνο στις χώρες της Ευρώπης, οι στρατηγικές διαφέρουν αρκετά: δεν υπάρχει κοινή προσέγγιση ως προς το πότε μπορεί να γίνει αυτό και (παρότι συστήνεται ευρέως η χρήση της μάσκας) ακριβώς με ποιες προφυλάξεις. Αν κάποιος ανοίξει το βλέμμα του πέρα από την Ευρώπη γίνεται ακόμα πιο δύσκολο να βγάλει ένα συμπέρασμα.\nΑυτή η έλλειψη σαφούς εικόνας γύρω από το ποια είναι η σωστή στρατηγική φαίνεται ξεκάθαρα από το θέμα των σχολείων. Στη Δανία και τη Νορβηγία, για παράδειγμα, πρώτα άνοιξαν οι παιδικοί σταθμοί και τα δημοτικά σχολεία. Το ίδιο θα γίνει και στη Γαλλία από τις 11 Μαΐου, ενώ και στο Ηνωμένο Βασίλειο, όπου το άνοιγμα των σχολείων προγραμματίζεται για τις αρχές Ιουνίου, προτεραιότητα θα έχουν οι μικρές τάξεις.\nΌμως, τα σχολεία δεν ανοίγουν με τις προδιαγραφές και τους κανόνες που είχαν πριν. Στη Νορβηγία άνοιξαν πρώτα τους παιδικούς σταθμούς (όταν διαπιστώθηκε ότι η διάδοση του ιού είχε τεθεί υπό έλεγχο) για λόγους κόστους. Οι Νορβηγοί υπολόγισαν ότι το κλείσιμο της προσχολικής αγωγής και του δημοτικού έχει το μεγαλύτερο κόστος στην οικονομία από όλα τα μέτρα της καραντίνας. Εκεί, το σχέδιο προβλέπει ότι τα παιδιά θα είναι χωρισμένα σε μικρότερες τάξεις-ομάδες. Τα τρίχρονα σε ομάδες των τριών, τα μεγαλύτερα παιδιά σε ομάδες των έξι, με έναν εκπαιδευτικό υπεύθυνο για την κάθε ομάδα. Στη Δανία, μετά τις πρώτες δύο εβδομάδες επαναλειτουργίας των παιδικών σταθμών και των δημοτικών σχολείων, το R0, δηλαδή ο αριθμός εκείνων στους οποίους υπολογίζεται ότι μεταδίδει τον ιό ένα επιβεβαιωμένο κρούσμα, αυξήθηκε από 0,6 σε 0,9.\nΒεβαίως, άλλες χώρες επέλεξαν το αντίστροφο: στη Γερμανία και στην Ελλάδα θα ανοίξουν πρώτα οι τελευταίες βαθμίδες της υποχρεωτικής εκπαίδευσης, με σκοπό να μη ματαιωθούν οι εξετάσεις. Από την άλλη πλευρά, στην Ιταλία έχει ήδη ανακοινωθεί ότι τα σχολεία θα παραμείνουν κλειστά μέχρι τις διακοπές του καλοκαιριού και θα ανοίξουν ξανά το Σεπτέμβριο.\nΤι έγινε στη Νότια Κορέα, που κατά τα άλλα κράτησε την οικονομία της περισσότερο ανοιχτή; Εκεί τα σχολεία, αντίθετα με μεγάλο μέρος της οικονομικής δραστηριότητας, έμειναν κλειστά σε όλη τη διάρκεια της κρίσης, και μόλις από τις 15 Απριλίου άρχισαν υποχρεωτική online διδασκαλία.\nΔιαβάστε αναλυτικά την έρευνα της διαΝΕΟσις εδώ\nΠαράλληλα, στο πλαίσιο αυτό, ο φορέας διοργανώνει δημόσια διαδικτυακή συζήτηση με τίτλο «Δαμάζοντας Την Ύφεση: Αδιέξοδα, Προκλήσεις Kαι H Ευρωπαϊκή Απάντηση» τη Δευτέρα 11 Μαΐου στις 19.00, με αφορμή τις συζητήσεις για την ευρωπαϊκή απάντηση στη μεγάλη οικονομική κρίση που αναμένεται να πλήξει τις οικονομίες των κρατών-μελών.\nΓια να την παρακολουθήσετε, μπορείτε να δηλώσετε συμμετοχή εδώ


Κι αφού μας αρέσουν οι συγκρίσεις… – Enwsi.gr\nΚι αφού μας αρέσουν οι συγκρίσεις…\nΚώστας Τσίλης 24/04/2019 21:52\t26 Σχόλια\nΟ Κώστας Τσίλης είδε, άκουσε, θυμάται και ανοίγει κουβέντα για φιέστες, που όμως δεν αφορά τις φιέστες\nΠέρυσι τέτοιες μέρες, η ΑΕΚ είχε γεμίσει με 60χιλιάδες κόσμο το «νταχάου» που χρησιμοποιεί ως έδρα επί 15 συναπτά έτη, για να σφραγίσει βαθμολογικά την τσαγανάτη και πανάξια κατάκτηση του πρωταθλήματος μετά από 24 χρόνια. Δεν έγραψα να «πανηγυρίσει», διότι όσο και αν απόλαυσαν τις μοναδικές στιγμές εκείνου του απογεύματος με τον Λεβαδειακό όσοι βρέθηκαν στο γήπεδο, όλοι τους είχαν ενδόμυχα έναν φόβο και ένα κράτημα. Μήπως εμφανιστεί, κατά την προσφιλή περυσινή συνήθεια, καμία μεταμεσονύχτια δικαστική απόφαση και φέρει τα πάντα τούμπα. Όχι τυχαία η επιλογή της λέξης «τούμπα».\nΘυμίζω πως η οριστική απόφαση για την διακοπή του ΠΑΟΚ – ΑΕΚ λόγω της μπούκας στο γήπεδο με πιστόλι, βγήκε την επόμενη μέρα του ματς με τον Λεβαδειακό. Δηλαδή σχεδόν δυο μήνες μετά από εκείνη την βραδιά ντροπής στην Τούμπα. Τότε που, για να μην ξεχνιόμαστε, η ΑΕΚ είχε αποδείξει εντός γηπέδου μένοντας αήττητη πως αξίζει τον τίτλο και είχε επίσης αποδείξει εκτός γηπέδου πως σέβεται και αντιπάλους και κανόνες.\nΣ’ αυτούς τους δυο μήνες βεβαίως που μεσολάβησαν από το ματς στην Τούμπα, μέχρι και την οριστική απόφαση, αλλά ακόμα και στις μέρες που ακολούθησαν, έγινε κάθε δυνατή και αδύνατη προσπάθεια, να δηλητηριαστεί η χαρά του οργανισμού της ΑΕΚ για την κατάκτηση του πρωταθλήματος. Ψέματα, συκοφαντίες, γελοιότητες, προκλήσεις. Προφανώς και τίποτα δεν μπορεί να λερώσει ένα πεντακάθαρο πρωτάθλημα. Όμως πάνω στην χαρά και στην απόλαυση, έπεσε πολύ δηλητήριο.\nΑυτά πέρυσι τέτοια εποχή. Τώρα η ΑΕΚ παρέδωσε τον τίτλο στον ΠΑΟΚ. Σημειολογικά, την ίδια μέρα που ο ΠΑΟΚ σφράγιζε μαθηματικά το πρωτάθλημα, η ΑΕΚ έκανε μια ήττα που πραγματικά είναι καθρέφτης της φετινής σεζόν από τον Σεπτέμβρη και μετά. Τίποτε τελικά δεν είναι τυχαίο. Ότι και αν έγινε στην φετινή σεζόν, ο ΠΑΟΚ αυτό το πρωτάθλημα το πήρε διότι ήταν η πιο σταθερή, η πιο αποτελεσματική και στο τέλος της ημέρας η καλύτερη ομάδα. Αυτή είναι η πραγματικότητα. Και όποιος δεν το βλέπει, είναι μάλλον ποδοσφαιρικά τυφλός. Όμως αυτή ακριβώς, ήταν η πραγματικότητα και πέρυσι με την ΑΕΚ. Αλλά όποιος δεν το έβλεπε, ήταν απλώς… ΠΑΟΚ.\nΟ ΠΑΟΚ έκανε την φιέστα του και το απόλαυσε. Έτσι έπρεπε να γίνει. Την φιέστα του την έκανε στο δικό του γήπεδο. Στο σπίτι του, που είναι και η δύναμη του. Στο δικό του γήπεδο από το οποίο δεν έφυγε ποτέ και θα το κάνει μόνο για λίγους μήνες, μέχρι να ετοιμαστεί το καινούργιο δικό του γήπεδο. Αντιθέτως η ΑΕΚ πανηγύρισε την μαθηματική κατάκτηση του τίτλου ως «φιλοξενούμενη» στο ΟΑΚΑ και έκανε την απονομή της κούπας ως φιλοξενούμενη στη Ριζούπολη. Ευτυχώς που υπάρχει πάντα σημείο αναφοράς η Νέα Φιλαδέλφεια και ζήσαμε όλοι εκείνο το μαγικό βράδυ με χιλιάδες κόσμο σ’ όλους τους δρόμους της πόλης.\nΟ ΠΑΟΚ έκανε μια εξαιρετική φιέστα μέσα στο γήπεδο. Είναι γελοίο να βλέπεις κάτι όμορφο και να μην μπορείς να το παραδεχθείς απλώς και μόνο επειδή το κάνει ο απέναντι. Έβαλε και τους παίκτες σ’ ανοικτό πούλμαν, όπως έκανε πέρυσι η ΑΕΚ και όπως κάνουν πλέον όλες οι πρωταθλήτριες ανά την Ευρώπη. Στο πούλμαν μπήκε πρώτος και μπροστά – μπροστά ο Σαββίδης. Πέρυσι ο Μελισσανίδης ούτε που διανοήθηκε να ανέβει στο πούλμαν μαζί με τους ποδοσφαιριστές και το τεχνικό τιμ. Πήγε στη Φιλαδέλφεια και περίμενε να υποδεχθεί τους πρωταθλητές μαζί με τους οπαδούς της ΑΕΚ. Τεράστια διαφορά κουλτούρας και ποδοσφαιρικής φιλοσοφίας, που λέει πολλά.\nΣτα πανηγύρια μετά την απονομή του πρωταθλήματος πέρυσι στη Ριζούπολη, ο Σιμόες έκανε πλάκα μπροστά στην κάμερα και βλέποντας την κούπα, φώναζε «τιναφτορε». Ξέρετε, εκείνο το περιβόητο που είχε πει ο Βιεϊρινια την ώρα που αποχωρούσε ο Ολυμπιακός από την Τούμπα όταν έπεσε το ρολό στο κεφάλι του Γκαρσία. Μ’ αυτή την πλάκα που έκανε πάνω στην χαρά του ο Σιμόες, παρεξηγήθηκε ο Βιεϊρίνια. Και στόλισε κανονικά τον συμπατριώτη του, στη συνέντευξη Τύπου μετά τον τελικό του κυπέλλου, μιλώντας για έλλειψη ηθικής και άλλα τέτοια. Βεβαίως ο Βιεϊρίνια που παρεξηγήθηκε με το «τιναφτόρε», αποκαλούσε ανερυθρίαστα «κλέφτη» τον Σιμόες και τους υπόλοιπους παίκτες της ΑΕΚ, σε κάθε ευκαιρία, επί πολλούς μήνες.\nΚαι μιας και έπιασα τον Βιεϊρίνια, δύναμη να έχει στην μάχη που θα δώσει και να γυρίσει δυνατός. Ήταν πολλά παραπάνω για τον ΠΑΟΚ φέτος, από ένας από τους καλύτερους παίκτες του μέσα στο γήπεδο. Οφείλω πάντως να ομολογήσω πως δεν πολυκατάλαβα τι εννοούσε με την δήλωση πως «θέλουμε κυριαρχία όπως αυτή που είχε ο Ολυμπιακός». Αν δεν κάνω τρομερό λάθος, αυτή την κυριαρχία καταγγέλει σταθερά ο ΠΑΟΚ τα τελευταία χρόνια. Εκτός αν «κατεστημένο της Αθήνας», εννοούν την ΑΕΚ, η οποία έχει κατακτήσει ένα πρωτάθλημα τα τελευταία 24 χρόνια. Προφανώς και όχι. Αυτή την περιβόητη «κυριαρχία του Ολυμπιακού», πολέμα εδώ και πολλά χρόνια ο ΠΑΟΚ και μπήκε για να την πολεμήσει ο Σαββίδης. Και τώρα την θέλει ο Βιεϊρίνια; Περίεργο.\nΔεν θυμάμαι πέρυσι κανέναν παίκτη της ΑΕΚ να κάνει τέτοιου είδους δήλωση. Θυμάμαι τον Μάνταλο να λέει πως θέλουμε και του χρόνου να είμαστε πάλι εδώ και να πανηγυρίζουμε. Δεν θυμάμαι ούτε τον Μάνταλο, ούτε κανέναν στην ΑΕΚ να λέει πως θέλουμε να παίρνουμε για 20 συνεχόμενα χρόνια το πρωτάθλημα. Προφανώς διότι όλοι τους, λίγο εως πολύ, είχαν ζήσει στο πετσί τους, τι σημαίνει και πως επιβάλλεται αυτή η «κυριαρχία». Και δεν το έχουν ξεχάσει. Αντιθέτως στον ΠΑΟΚ είτε το έχουν ξεχάσει, είτε δεν έχουν κανένα πρόβλημα μ’ αυτό, όταν το ζουν από την ανάποδη. Ενδεχομένως αυτό να εννοούν και στον ΠΑΟΚ όταν πλέον λένε ανοικτά, «μόνοι μας και όλοι σας». Διότι στα χρόνια που ο Ολυμπιακός είχε αυτή την «κυριαρχία», που θέλει τώρα ο Βιεϊρίνια, τα είχε όντως όλα μόνος του και οι άλλοι δεν είχαν απολύτως τίποτα.\nΒεβαίως μπορεί ο Πορτογάλος να εννοούσε κάτι διαφορετικό. Βεβαίως οι καιροί έχουν αλλάξει. Βεβαίως η ΑΕΚ, ειδικά μέσα στο δικό της γήπεδο, είναι μια άλλη ΑΕΚ. Όμως στον βαθμό που κάποια πράγματα δεν είναι ακριβώς όπως φαίνεται, υπάρχουν και αυτά που είναι ακριβώς όπως φαίνονται. Αυτά. Με χαμόγελο να περάσετε όλοι το Πάσχα και ακριβώς όσοι φύγετε από τα σπίτια σας, τόσοι και να επιστρέψετε και ακόμα πιο χαρούμενοι.\n25/04/2019 11:26 at 11:26\nEγω τά έλεγα Τσίλη ότι οι οαπδοί των ασπρόμαυρων φωτοτυπίων της ΑΕΚ μαζί με τα Ρωσορουμάνικα πόκεμον(σε ύψος) που τους διοικούν είναι τριςχείορότεροι από τους γαύρους.\nΔεν τους ξέρετε.Ο Μελισσανίδης έκανε ιστορικό λάθος που τους άνοιξε την πόρτα χωρίς να έχει την διάθεση να βάλει ο ίδιος λεφτά.\nΕίδατε πως πανηγύριζαν το Καλφόγλειο Κύπελλο, σε χρονια που η ΑΕΚ τους είχε διλάυσει στο ΟΑΚΑ,την έκλεψαν στην Τούμπα και τους ξαναξεφτύλισε στα πλέι οφ μέσα -έξω.?\nΔεν έχουν μπέσα Το είδαμε ότι εισεβαλαν με όπλα και μπράβους για κλέψουν άλλο ένα τρόπαιο από την ΑΕΚ με οφσάιντ-γκολ!\n25/04/2019 11:23 at 11:23\n1ον: Το πρωτάθλημα της ΑΕΚ ήταν το ηρωικότερο πρωτάθλημα, όλων των εποχών, που έχει κατακτήσει ομάδα στην Ελλάδα. Κι’ αυτό γιατί απέναντί της δεν είχε μόνον τις αντίπαλες ομάδες, όπως συμβαίνει σε ένα φυσιολογικό – ευρωπαικού επιπέδου – πρωτάθλημα. Είχε απέναντί της, την κυβέρνηση, την ΕΠΟ, την αθλητική δικαιοσύνη και φυσικά μιά ομάδα που έχανε την κυριαρχία – όπως αυτή επιβλήθηκε για ολόκληρες δεκαετίες, και μιά δεύτερη ομάδα που σκύλιασε στην κυριολεξία να κλέψει ένα πρωτάθλημα που άλλοι της το είχαν υποσχεθεί και με παντοίους τρόπους επιδίωξε να το κατακτήσει, χωρίς φυσικά να το αξίζει, με βάση την αγωνιστική αξία και συμπεριφορά εντός αγωνιστικών χώρων. Επι πλέον το πρωτάθλημα αυτό κατακτήθηκε από την ομάδα της ΑΕΚ, ενώ παράλληλα επιδίωξε την ευρωπαική πορεία να είναι αξιοπρεπής, που ήταν, και για ελάχιστες λεπτομέρειες δεν επισφραγίστηκε από την πρόκριση στους 16 του europa league. Αφήνω τελευταίο, το γεγονός πως ούτε η διοίκηση της ΑΕΚ επιθυμούσε – σφόδρα – την κατάκτηση του πρωταθλήματος, όπως απεδείχθη εκ των υστέρων.\n2ον: για το φετινό πρωτάθλημα έχω να πω ότι κατακτήθηκε από άλλη ομάδα αφού ουσιαστικά η διοίκηση της ΑΕΚ απέσυρε την ομάδα από το φετινό πρωτάθλημα για να αφήσει το πεδίο ελεύθερο σε άλλες καταστάσεις. Επί πλέον υπήρξε σύμμαχος στην προσπάθεια αυτή η ίδια η κυβέρνηση, η ΕΠΟ, η διαιτησία. Συνεπώς, δεν μπορεί να συγκριθεί η κατάκτηση του περσινού με το φετινό πρωτάθλημα. Εάν δεν διέλυε – στην κυριολεξία – την περσινή ΑΕΚ, η διοίκησή της, δεν υπήρχε περίπτωση να κατακτήσει άλλος το φετινό πρωτάθλημα.\n3ον: σχετικά με τη φετινή φιέστα, δεν την είδα, οπότε δεν έχω άποψη. Όμως πληροφορούμαι ότι ο ιδιοκτήτης της φετινής πρωταθλήτριας. ήταν στο λεωφορείο κλπ. Οπως μπήκε στο γήπεδο με κουμπούρια, πράγμα που δεν έχει κάνει άλλος πρόεδρος σε ευρώπη, αφρική κλπ, έτσι μπήκε στο λεωφορείο, πράγμα που δεν έχει κάνει άλλος πρόεδρος.\n4ον: σχετικά με τα περί κυριαρχίας, έχω να πω ότι είναι στο χέρι της ΑΕΚ να κυριαρχήσει και εμπεδώσει τη δική της κυριαρχία το ελληνικό ποδόσφαιρο. Οι προϋποθέσεις υπάρχουν, Μεγάλο Brand Name, πολύς κόσμος – αρκετός εκ των οποίων βρίσκονται εν υπνώσει – εντός ολίγου ιδιόκτητη έδρα, βαριά φανέλα, σπουδαία επιτεύγματα στις ευρωπαικές διοργανώσεις – για τα ελληνικά δεδομένα – αρκεί να έχει ανάλογο όραμα η τωρινή διοίκηση.\n25/04/2019 09:57 at 09:57\nΜετά από ένα χρόνο, μπορεί ένας Αεκτσής να μας εξηγήσει, γιατί στο ματς της Τούμπας πέρσι, διαιτητης και επόπτης έδειξαν αρχικά γκολ και στη συνέχεια μετά από τις διαμαρτυρίες άλλαξαν απόφαση; Ψάξτε και βρείτε βίντεο και φωτογραφίες για να δείτε τον διαιτητή να δείχνει γκολ και τον επόπτη να τρέχει στη σέντρα. Που και πότε έγινε ξανά αυτό; Μόνο από τις διαμαρτυρίες να ακυρώνεται γκολ; Μήπως παίχτηκε καμιά απειλή προς τον διαιτητή από τους παίκτες και παράγοντες της ΑΕΚ; Μήπως; Υποθετικό το σενάριο, αλλά σενάριο, μέχρι να απαντήσει κάποιος σοβαρά σ αυτό που λέω. Όλα τα υπόλοιπα ακολούθησαν (κακώς κατά τη γνώμη μου). Η αιτία ήταν η αλλαγή της απόφασης, χωρίς κανένα VAR, χωρίς κανένα προφανή λόγο. Δώστε απάντηση σ΄ αυτό και μετά σε όλα μαζί σας. Σε ποιο γήπεδο του πλανήτη έχει ξαναγίνει αυτό. Ο ΠΑΟΚ πέρσι έχασε το πρωτάθλημα από δύο -…η πρώτη από τον τυχάρπαστο προπονητή του Ολυμπιακού, που ακόμα δεν μπορεί να βρει δουλειά ούτε στην τρίτη κατηγορία της πατρίδας του…και από ένα διαιτητή που άλλαξε απόφαση, επειδή διαμαρτυρήθηκε ο Μάνταλος. Το πια ήταν η καλύτερη ομάδα, φάνηκε λίγες μέρες μετά, στον τελικό του κυπέλλου, όπου έπρεπε να φάτε 5 και φάγατε μόνο 2!!! Όπως και να έχει, διασυρθήκατε μέσα στο σπίτι σας…ναι, εκεί που ο ΠΑΟΚ έχει χάσει τους περισσότερους τελικούς που έχει παίξει, εκτός έδρας πάντα. Θυμίζω ότι με ξένους διαιτητές, αυτό που δεν θέλατε ποτέ, έναν βαθμό πήρατε από τον ΠΑΟΚ όλοι μαζί κι αυτόν κατά λάθος. Όποιος θέλει, ας δώσει σοβαρή απάντηση, σ αυτό που ρωτάω. Οι υπόλοιποι, σκύψτε το κεφάλι και φτιάξτε ομάδες, μπας και έχουμε ανταγωνισμό του χρόνου.\n25/04/2019 10:16 at 10:16\nΠόσο αστείος είσαι; στο ματς ΟΣΦΠ ΑΕΚ έγινε το ίδιο πράγμα επίσης στο ματς ΠΑΟΚ Πανιώνιος για να δώσει το πέτσινο πέναλτι χρειάστηκε πρώτα να γίνει ντου από παίκτες του ΠΑΟΚ προς τον διαιτητή μήπως και εκεί απείλησαν οι παίκτες του ΠΑΟΚ; στον τελικό του Βόλου γιατί δεν το ακύρωσε το γκολ μετά τις διαμαρτυρίες; είπαμε πήρατε ένα πέτσινο κυπελλάκι αλλά μέχρι εκεί.. Πρωτάθλημα με αλλαγή δικαστικών αποφάσεων ξημερώματα με μια τελική σε 90 λεπτά στην έδρα σου και με ντου με όπλο κανένας δεν πήρε.. Είστε η μόνη ομάδα που χάσατε ταγμένο πρωτάθλημα με δανεικούς και παραρτήματα και αυτό σας πονάει περισσότερο.. Συγχαρητήρια για το τρίτο πρωτάθλημα όσο για το αν φτιάξουμε ομάδα για ανταγωνισμό αυτό σας λέγαμε επί 35 χρόνια που ήσασταν γλάστρα του πρωταθλήματος.. Συγχαρητήρια είναι η 9 φορά σε όλη την ιστορία σας που τερματίζεται πάνω από την ΑΕΚ.\n25/04/2019 10:27 at 10:27\nΦυσικά και ξανάγινε στο ΟΣΦΠ – ΑΕΚ 1-2 το 2010 στο γκολ του ΟΣΦΠ που άνοιξε το σκορ;\nΕσύ πες μας πότε άλλοτε βγήκε απόφαση που αλλάζει τους όρους διεξαγωγής του ματς μερικές ώρες πριν τη διεξαγωγή του και μάλιστα ξημερώματα Κυριακής. Αυτό δείχνει πως είστε κράτος εν κράτη. Και προφανώς ένας διαιτητής παίρνει και το ανάλογο μήνυμα. «Πρόσεξε τι σφυρίζεις είμαστε η κυβερνητική ομάδα η ΤΣΣΚΑ Θεσσαλονίκης» Ο Επόπτης φυσικά και είδε το πεντακάθαρο οφσάιντ απλά είχε τον φόβο «πως το σφυρίζουμε εδώ πέρα». Το γκολ πεντακάθαρο οφσάιντ:\nΥπάρχει ανάλυση και σε κυπριακό κανάλι που καθηγητής διαιτησίας εξηγεί γιατί είναι οφσάιντ, όποιος μπορει να το βρει ας βάλει σύνδεσμο.\nΤώρα μου λες ότι ο διαιτητής φοβήθηκε τους παίκτες της ΑΕΚ και όχι τον Σαββίδη με το πιστόλι και τους μπράβους και τους χιλιάδες παοκτσήδες ε αυτό με ξεπερνά, τόσο λίγο μετράτε στη καυτή Τούμπα;\nΤο ματς του Νοέμβρη που χάσατε, και το ματς του Μάρτη που δε κάνατε καμιά φάση, δεν έχουν καμιά σχέση με τον τελικό κυπέλλου.\nΟ τελικός κυπέλλου δείχνει ότι τον Μάη είχατε καλύτερη ομάδα και τίποτε άλλο.\nΜε τον ΟΣΦΠ εφαρμόστηκε εν μέρη μόνο ότι κάνατε με τον Ίβιτς. Εσείς απλά φάγατε μόνο μηδενισμό στο ματς και καμιά τιμωρία έδρας ενώ ο ΠΑΟ και τιμωρία έδρας και -3 άρα ευνοηθήκατε σκανδαλωδώς. Λογικό μιας και είστε κυβερνητική ομάδα και βοηθήσατε και στο ξεπούλημα της Μακεδονίας.\nΤο φέτος δεν έχει καμιά σχέση με πέρσι, πράγματι έτος δεν έχουμε ομάδα.\nΠολλοί παοκτσήδες μαζευτήκατε εδώ πέρα. Τί έγινε βαρεθήκατε τη μοναξιά του σαββιδηςdna;\nαλλο ενα ακραδαντο επιχειρημα απο ασχετοσυνη…οπως το πηρε πρωταθλημα επειδη μπηκε με οπλο…μα αφου δεν επαιρνε πρωταθλημα γιατι μπηκε με οπλο ο ρωσσος?\nη διαμαρτυρια που λες φιλε μου καλε ηταν αφου τον ενημερωσε ο βοηθος οτι ο παικτης βρισκοταν σε θεση οφσαιντ…οταν μπηκε το γκολ καμια πιεση δεν ασκησαν παικτες της ΑΕΚ…υπηρξαν καποιοι που σηκωσαν τα χερια απλα…\nτο λαθος στον ολο χειρισμο ειναι οτι αντι να μεινει ο βοηθος λεγοντας στο διαιτητη αμεσα οτι ο μαουριτσιο ειναι εκτεθειμενος ωστε ο κομινης να παρει αμεσα αποφαση αν επηρεαζει ή οχι αντιπαλο, πιυανοτατα λογω πιεσης αγχους απο τη σπουδαιοτητα του ματς και απο το γεγονος οτι βρισκοταν μια ανασα απο τα ορκ σαστισε και του το ειπε αφου εκανε μια κουρσα 20 μετρων…εκει ο κομινης αρχισε να επεξεργαζεται τη πληροφορια και βρηκαν οι παικτες της ΑΕΚ ευκαιρια να διαμαρτυρηθουν…\nτωρα το αν ειναιοφασαιντ ή οχι σηκωνει κουβεντα, αλλα απο ειδικους και η απαντηση ειναι ευκολη για αυτους που ειναι επαγγελματιες οχι για εμας εδω…\n25/04/2019 10:59 at 10:59\nπαοκτζη Mark σε καμια πορεια ή συλλαλητήριο για την Μακεδονια πηγες, ή διαβαζεις το Εθνος, τη φυλλαδα που αγορασαν τα σοβιετικα αφεντικα για να στηριζουν την κυβερνηση οπως ειπανε …;\n25/04/2019 11:19 at 11:19\n1) Φυσικά έχουμε δει πολλά παραδείγματα διαιτητών να αλλάζουν τις αποφάσεις τους αφού έχουν μιλήσει μεταξύ τους….Παγκοσμίως γίνεται….Θα έπρεπε όμως να χαίρεσαι εν τέλει που σωστά ακυρώθηκε, γιατί όπως είδαμε μετά, θα έπαιρνες άλλο ένα ματς άδικα….\n2) Δεν υπήρχε κανένας παράγοντας της ΑΕΚ την ωρα που ακυρώθηκε το γκολ του ΠΑΟΚ… Μονο ποδοσφαιριστές ήταν.\n3) Οι διαιτητές απο ποιον θα ένοιωθαν μεγαλύτερη απειλή? Απο τον Λάζαρο Χριστοδουλοπουλο η από μια γεμάτη Τούμπα….Ρητορικό αυτό το ερώτημα.\n4) Το ΟΑΚΑ δεν είναι σπίτι μας….Στο σπίτι μας το μόνο που έχεις πάρει είναι ένα Κύπελλο απέναντι στον μέντορά σας,τον Ολυμπιακό…\n5) Μιας και μιλάμε για »σπίτια»…..Να σου θυμίσω η να σε ενημερώσω (γιατι μάλλον μικρός είσαι), η προηγούμενη φιέστα που είδε η Τούμπα πριν την περασμένη Κυριακή, ήταν η φιέστα τίτλου της ΑΕΚ με 8000 ΑΕΚτζηδες μέσα στο »σπίτι» σας……\n6) Εσύ ειδικά μην μιλάς για διασυρμούς…..Η τεσσάρα και η πεντάρα ήταν ανέκαθεν στο βασικό μενού σου (μέσα-έξω) και ενίοτε και κάτι εξάρες….\nΤέλος φίλε μου, γιατί γράφεις για σκυμμένα κεφάλια κτλ…..Να σε ενημερώσω απλά, χωρίς ίχνος εμπάθειας, ότι ο ΠΑΟΚ για την ΑΕΚ, ανέκαθεν ήταν απλά μια έδρα που καθόριζε το πρωτάθλημα για ΑΕΚ,Ολυμπιακό και Παναθηναϊκό….Αυτό δεν είναι απλά μια γνώμη ενός ΑΕΚτζη, είναι γεγονός το οποίο φαίνεται και από τους τίτλους σου αλλά κυρίως από την ιστορία και την πορεία σου στο Ελληνικό ποδόσφαιρο.\nΥ.Γ Άσχετα με αυτά που διαβάζεις, δεξιά και αριστερά….Εμείς χαρήκαμε για το πρωτάθλημα σας, χαρήκαμε γιατί εφόσον δεν το πήρε η ΑΕΚ, τουλάχιστον δεν το πήρε κανένας από τους βασικούς και ιστορικούς ανταγωνιστές μας, τον Ολυμπιακό και Παναθηναϊκό.\n25/04/2019 11:31 at 11:31\nΗ ΑΕΚ βρισκόταν στη φάση που είναι σήμερα η ομάδα σου το 1963. Έχουμε συνεπώς διαφορά φάσεως πενήντα οκτώ (58) χρόνια .\n25/04/2019 11:34 at 11:34\nΠήρες κύπελλο με γκολ οφσάιντ…ήθελες και πρωτάθλημα με τον ίδιο τρόπο…\nΕγώ αναρωτιέμαι ενώ ο επόπτης είχε δει την φάση τι ακριβώς τον φόβισε και δεν σήκωσε αμέσως το σημαιάκι;;; Προφανώς αυτό που φοβησε και το διαιτητή για να γίνει το 0-0 στον αγωνιστικό χώρο 1-0 στα αποδυτήρια μετά από μια ώρα…\nΑλήθεια αν στον τελικό η ΑΕΚ κερδίσει με γκολ δυο μέτρα οφσάιντ τι ακριβώς θα κάνετε;;; Ο διαιτητής θα ζήσει;;; Ο επόπτης;;; Το παιχνίδι θα τελειώσει ή θα μπουκάρει η διοίκηση σας μέσα;;;\n25/04/2019 12:11 at 12:11\nΕνίοτε μπαίνετε κανας δύο εδώ μέσα να πείτε τα δικά σας, να πάρετε και μάτι πως είναι να διαφωνείς με τους δικούς σου, να ασκείς κριτική, πως είναι να μην διαβάζεις 9 στους 10 που λένε τα ίδια πράγματα, να μην γίνεσαι μασίφ, μια πόλη,βμια ομάδα, μια γαύρος, μια αγγουροντομάτα… Στάνταρ έχετε βαρεθεί την ζωή σας στο πορτοκαλί.\n25/04/2019 12:14 at 12:14\nφιλε καθε φορα που βλεπω ΠΑΟΚτζη ν αρχιζει τη γνωστη μιρλα σκεφτομαι τον οπαδο του Ατρομητου που σηκωνε την τεραστια σημαια επόπτη σ ενα μεταξυ σας ματς περσι. Στα ποσα παραρτηματα θεωρειται αλλοιωση πρωταθληματος αυτο που κανει το ωραιο σας πλυντήριο? Στους ποσους δανεικους σε ομαδες της σουπερ λιγκ γινοσαστε γαυροι? Κατα τα αλλα συγχαρητηρια για το φετινο,οποιος χωνει λεφτα μακροπροθεσμα κερδιζει και προσωπικα δε μπορω να δω ακομα τον ΠΑΟΚ σαν αντιπαλο απο τη στιγμη που στραγγιξα με τα χερια μου την πικρα μιας εικοσαετειας με Κοκκαλη Μαρινακη σε πλαισιο ΠΑΣΟΚ, την ηθικη χρεοκοπια που προοιωνιζε και την πραγματικη.\n25/04/2019 13:38 at 13:38\nΦίλε μου ΠΑΟΚτσή, σεβαστή η άποψή σου. Τώρα άκου και τη δική μου. Το 2017 ο Ίβιτς έκανε τον ψόφιο κοριό και έφευγε με αναπηρικό καροτσάκι. Όλοι λέγατε τότε να πάρουμε το παιχνίδι στα χαρτιά, απαράδεκτο αυτό που έκανε ο οπαδός (πράγματι απαράδεκτο) και άλλα τέτοια. Πέρυσι λέγατε ντροπή στον Ολυμπιακό, πάντα θα είστε οι ίδιοι κλπ. όλη την εβδομάδα πριν από το ΠΑΟΚ-Ολυμπιακός φαινόταν ότι οι γαύροι έψαχνα αφορμή, για να μην παίξουν. Και στο κάτω κάτω να μην έκανε τη μακακία ο δικός σας. Και ο βάζελος τιμωρήθηκε για την χαζομάρα του ενός. Δεν καταλαβαίνω ποια είναι η διαφορά.\nΜετά από κάποιο καιρό ο ΠΑΟΚ τιμωρήθηκε με μερικά παιχνίδια κεκλεισμένων ( δε θυμάμαι τον ακριβή αριθμό) και με αφαίρεση τριών βαθμών, αν δε με απατά η μνήμη μου. Στις 00:30 τη νύχτα, παραμονές του αγώνα με την ΑΕΚ, ο Σκουτέρης έβγαλε δικαστική απόφαση, βολεύοντας και εσάς και τον Ολυμπιακό. Να σου πω επίσης, πως όλη η Θεσσαλονίκη ήξερε ποια θα ήταν η απόφαση. Όσον αφορά το παιχνίδι στο 88′ ο Βαρέλα σηκώνεται και πιάνει την κεφαλιά, η μπάλα κατευθύνεται προς τα δίχτυα και ο Μαουρίσιο κινείται προς αυτήν. Και μόνο που κινείται είναι οφσάιντ. Δες το γκολ που ακύρωσε ο επόπτης στο Άρης-ΑΕΚ ή το γκολ που ακυρώθηκε σε παιχνίδι της Ρεάλ. Επομένως μη βλέπετε φαντάσματα. Εκτός αυτού όταν ο Πέκας έβαζε τα γκολ οφσάιντ και ο Σιδηρόπουλος αβάνταρε απροκάλυπτα τον ΠΑΟΚ δε σας είδα να διαμαρτύρεστε. Για το γεγονός ότι πήρες έξι βαθμούς από το μισό Ατρόμητο δε σε είδα να κλαίγεσαι. Πες και ένα ευχαριστώ που δε σε ρίξανε κατηγορία. Όλος ο κόσμος είχε βουήξει ότι ο ΠΑΟΚ έπρεπε να υποβιβαστεί και εσείς κάνατε σα μυξοπαρθένες. Μπούκαρε ο άλλος με το όπλο στο γήπεδο, μπήκανε και οι μπράβοι μαζί του και όλα καλά. Ολόκληρο το πρωτάθλημα διακόπηκε γιατί δεν ήξεραν πώς να σε τιμωρήσουν, αφού σου είχαν τάξει το πρωτάθλημα. Θα έπρεπε να είσαι ευγνώμων στον φίλο σου τον Τσίπρα, που δε σε έριξε. Άντε γιατί μας τα κάνατε τσουρέκια.\n25/04/2019 13:44 at 13:44\nΦίλε μου ΠΑΟΚτζή,\nπριν καθίσεις στο πληκτρολόγιο για να γράψεις κάτι είναι καλό να το έχεις σκεφτεί πρώτα, βγάζοντας από το μυαλό σου την άτοπη προπαγάνδα δημοσιογράφων της πόλης μου της Θεσσαλονίκης. Αυτοί μάλλον εξυπηρετούν συμφέροντα δικά τους και όχι της ομάδας σου, γιατί δεν μπορώ να πιστέψω ότι είναι τόσο παράλογοι. Στο προκείμενο τώρα:\n1. Θα έπρεπε να ξέρεις ότι ένας διαιτητής, όταν υπάρχει αμφισβητούμενη φάση, συμβουλεύεται τους επόπτες γραμμών και τον τέταρτο διαιτητή. Έτσι έγινε και εκείνο το βράδυ. Δες σε παρακαλώ το βίντεο.\n2. Θυμάμαι πρόχειρα καμιά 10αριά αγώνες στους οποίους ακυρώθηκαν γκολ μετά απο διαμαρτυρίες. Οι φίλοι παραπάνω σου γράφουν μερικά, εγώ απλώς να σου θυμίσω ότι γκολ υπέρ της ΑΕΚ που είχε κατοχυρωθεί, ακυρώθηκε μετά από διμαρτυρίες των παικτών του Ιωνικού και πρώτα απ’όλων του ίδιου του παίκτη που σκόραρε: του Ντέμη Νικολαϊδη. Αυτό δείχνει την ποιότητα της ομάδας. Αν έχεις αντίστοιχη περίπτωση παικτών του ΠΑΟΚ σε παρακαλώ να μου την πεις γιατί δεν την γνωρίζω.\n3. Γνωρίζω όμως ότι ο ΠΑΟΚ σήκωσε κύπελο με καταφανέστατο γκολ οφσάιντ, γεγονός το οποίο δεν ΚΑΤΑΔΙΚΑΣΕ ΚΑΝΕΝΑΣ ΑΝΘΡΩΠΟΣ ΤΟΥ ΠΑΟΚ! Αντίθετα, εδώ στη Θεσσαλονίκη έφτασαν κάποιοι να λένε και να γράφουν ότι το γκολ ήταν έγκυρο.\n4. Δεν έχουμε στοιχεία σχετικά με το εάν κάποιοι από την ΑΕΚ απείλησαν τον διαιτητή. Άρα δεν μπορούμε να το υποστηρίξουμε. Έχουμε όμως στοιχεία, και μάλιστα ατράνταχτα, σχετικά με τις απειλές που εκτόξευσαν στον διαιτητή μέλη της διοίκησης του ΠΑΟΚ ενώ η είσοδος του Προέδρου με όπλο, το οποίο επέδειξε τραβώντας το πανωφόρι του, έκανε το γύρο του κόσμου. Ο ΚΑΠ γράφει ξεκάθαρα ποια είναι η ποινή στην ομάδα που υποπίπτει σε αυτό το αδίκημα. Γιατί δεν εφαρμόστηκε ο νόμος; (Αν δεν έχεις υπόψη σου τον ΚΑΠ, γράψε μου να σου τον στείλω.)\nΦίλε μου, αφού ζήτησες σοβαρές απαντήσεις και τις πήρες, τώρα είναι η σειρά σου. Απάντησε λοιπόν. Ο διάλογος είναι πάντα γόνιμος. Πριν το κάνεις όμως, βγάλε τα σκούρα γυαλιά του εκλοβισμενου οπαδού και απάντησε τεκμηριωμένα, σαν νοήμων άνθρωπος.\n25/04/2019 14:29 at 14:29\nη φαση στο γκολ του Βαρελα ηταν ξεκαθαρα off side…καμια αμφισβητουμενη φαση δεν υπηρχε….\nτι δουλεια ειχε να μπει μεσα στο γηπεδο ο προεδρος με τους μπραβους και τα οπλα και να διακοψει το ματς?\nτι δουλεια ειχε ο Μιχελς να μπει να απειλει διαιτητες?\nεχεις ιδεα τι προβλεπεται για τα παραπανω αδικηματα? ξερεις σε ποια κατηγορια επρεπε να παιζεις τωρα?\nφτασατε η ασπρομαυρη προπαγανδα να λεει οτι το γκολ στον τελικο του Βολου ηταν κανονικα και οχι 2 μετρα off side προσπαθωντας να βγαλει τρελη ολη την Ελλαδα που το ειδε!\nασχετα αν τραυματιστηκε ο προπονητης των γαυρων, απαγορευεται ακομα και να τον αγριοκοιταξεις! τι δεν καταλαβαινεις? προβλεπεται αυστηρη ποινη για ριψεις αντικειμενων! αν τον τραυματισεις, δυσχαιρενεις την θεση σου και ουδολως αθωωνεσαι αν δεν τον πετυχουν τα αντικειμενα! ο Ιβιτς εκανε ακριβως τα ιδια καραγκιοζιλικια με αναπηρικες καρεκλες και διχτυ στο κεφαλι στην λεωφορο και τον βαζελο τον σταυρωσαν! το ματς με τους γαυρους δεν εγινε απο δικη σου υπαιτιοτητα (ρε μεχρι μηχανακι ειχατε κρεμασει στις κερκιδες) και ο Σκουτερης ηθελε να σου χαρισει και πρωταθλημα αφαιρωντας την ποινη! πριν το ματς ΠΑΟΚ ΑΕΚ οι παικτες ηξεραν αλλη βαθμολογια το βραδυ και αλλη το πρωι που ξυπνησαν! αποφαση στην 1 τα ξημερωματα μπας και περασει στα … ψιλα! που ηξερε η ΠΑΕ ΠΑΟΚ το αποτελεσμα που θα εβγαζε ο Σκουτερης και ειχαν ετοιμα και σφραγισμενα τα εισητηρια του αγωνα με την ΑΕΚ? ή μηπως ηξεραν?\nΥΓ1 εχεις ξαναδει Ελληνα πρωθυπουργο να συγχαιρει ομαδα που πηρε πρωταθλημα στην Ελλαδα? ΞΥΠΝΑΤΕ! ΠΟΥΛΗΣΑΝ ΤΗΝ ΜΑΚΕΔΟΝΙΑ ΚΑΙ ΣΑΣ ΕΡΙΞΑΝ ΣΤΑΧΤΗ ΣΤΑ ΜΑΤΙΑ!\nΥΓ2 τι δουλεια εχετε σε ΑΕΚτζηδικα sites ρε καρντασια? και δω μας αντιγραφετε εκτος απο τον χαρταετο στο σημα της ομαδας σας?\n28/04/2019 23:28 at 23:28\nΤα επιχειρήματα σου είναι της πλάκας. Επι της ουσίας, αν η μπούκα του πιστολέρο προέδρου σου γινόταν εδώ στο πρωτάθλημα της χώρας που που μένω, φέτος θα παίζατε β´ εθνική, τόσο απλά… Αρκετά με το παραμυθάκι σας του αδικημένου.\n25/04/2019 09:49 at 09:49\nΘα είστε για πάντα – και το πρωτάθλημα θα είναι -. Θα το κουβαλάτε για πάντα αυτό.\n25/04/2019 09:56 at 09:56\nΚαταφέρατε να χάσετε το αγορασμένο πέρσι. ΜΟΝΟ εσείς θα μπορούσατε.\nΤο Σκουτέρη θα τον κουβαλάτε για πάντα, όπως και τη φωτο που πρόεδρα, εκεί που έπιανε τα …λουμπάγκα του, ξέρεις εσύ.\n25/04/2019 10:09 at 10:09\nΝα έχεις γίνει νούμερο σε όλο τον πλανήτη μετά από αυτά που κάνατε εκείνη την νύχτα και να πιστεύεις ότι η ΑΕΚ θα τον κουβαλάει για χρόνια… Ένας και ένας είστε..\n25/04/2019 14:13 at 14:13\nπες μας λιγο σε ποια κατηγορια επρεπε να παιζεις σημερα και ασε τα υπολοιπα…..\nεπισης στην μπουτικ πουλατε και ρεπλικες σαν του ρωσσοποντιου?\n28/04/2019 23:20 at 23:20\nΕπειδή έχεις φάει πολύ σανό από τα χρηματοδοτόυμενα από τον πιστολέρο πρόεδρο σου ΜΜΕ, σοβαρή κουβέντα με σένα δεν γίνεται. Κατάλαβε λοιπόν το εξής απλό. Τα παοκάκια είστε ίδιοι με τους γαύρους του Πειραιά, δηλαδή είστε γαύροι του βορρά.\nΘα το κουβαλάτε για πάντα αυτό…\n25/04/2019 09:11 at 09:11\nμα αφου μας το χαρησαν με τα πιστολια…τι ειπατε? δεν αλλαξε αποφαση μεσανυχτα πριν το ματς στη τουμπα?\nμα αν δεν εμπαινε με το πιστολι θα ειχαμε αγχος πιεση και θα θολωνε ο χιμενεθ και θα το χαναμε ακομα και με ισοπαλια στη τουμπα… τι ειπατε? οτι αργουσαν οι αποφασεις αρα παλι ειχαμε το ιδιο αγχος?\nμα ο μελ δε βαζει λεφτα ενω ο σαβιδης τα χωνει…τι ειπατε? πουλησε το πρωτο σκορερ του το γεναρι και απο τοτε ψαχνει φορ?\nαλλα ειπαμε…ο πετρος και τασος και τα αλλα παιδια ειναι σεμνα, καλα παιδια, μετριοι ποδοσφαιριστες και δε κανει να μιλανε και πολυ…αντιθετα οι ειλωτες αμορφωτοι τις ευρωπης τυπου βιερινια με τα χρυσα κιτς δαχτυλιδια ειναι μαμας και δερνω αξιζουν 1,5 εκ συμβολαιο (ας οψεται ο λαλακας με το μαυρο ρωσσικο ξεπλενικο χρημα) και μπορουν να λενε οτι θελουν ειτε σαν αιωνια κλαμενοι ηττημενοι ειτε σαν 2 φορες σε καθε αιωννα πρωταθλητες…\n25/04/2019 05:46 at 05:46\nBayern και Barcelona το περνούν κάθε χρόνο τι σημαίνει ότι δεν το περνούν δίκια? Πολύ άστοχο το άρθρο σου\n25/04/2019 00:12 at 00:12\nΟ Βιερινια τα λεει αυτα γιατι ξερει οτι ο προεδρος του μπορει να επιβαλλει κυριαρχια. Ο Μανταλος τι να πει; Οτι εχει προεδρο που η μιζερια του ξεχειλιζει; Πως να επιβαλλεις κυριαρχια οταν εισαι ο φτωχος συγγενης.\n24/04/2019 22:10 at 22:10\nΑς σταματήσει αυτό το αστείο με τον οργανισμό ΠΑΟΚ και τους αστείους οπαδικους δημοσιογράφους που έχει.. Όσα χρόνια και να περάσουν μπορεί να είναι στο επίκεντρο στα ραδιόφωνα της Θεσσαλονίκης αλλά ποτέ δεν θα είναι το κέντρο του επίκεντρο στην Αθήνα και επειδή το ξέρουν πολύ καλά αυτό από τον πρώτο μέχρι τον τελευταίο γράφουν και μιλάνε προκλητικά για να τους δώσουμε λίγη σημασία. Από εκεί και πέρα περί φιέστες και συγκρίσεις είναι πολύ αστείο αυτά που γράφουν μερικοί γιατί η ΑΕΚ είχε ελάχιστες μέρες να οργανώσει κάτι και ο ΠΑΟΚ είχε όλο τον καιρό ενώ περί κόσμου επειδή ακούμε και αυτή την καραμέλα όσοι ξέρουν από αποστάσεις και μπορούν να καταλάβουν περίπου πόσο κόσμο έχει ας δει τον κόσμο που είχε από το γηπεδο της Ριζουπολης μέχρι το γήπεδο της ΑΕΚ με βροχή και χωρίς πολλούς από την επαρχία που δεν είχαν έρθει και ας δει τον κόσμο που είχε πάει στον λευκό πυργο όπου είχαν πάει σχεδόν όλοι από την Θεσσαλονίκη γύρο μιας και κάτω από εκεί δεν έχει κόσμο.\nΥΓ Το θέμα φιέστα είναι καθαρά θέμα γούστου… Εμένα μπορεί να μην μου άρεσε του άλλου μπορεί να του άρεσε αλλά το μόνο σίγουρο είναι ότι είδαμε μια μεγάλη βλαχια ( με την κακή έννοια) γεμάτο κόμπλεξ από τις δηλώσεις μεχρι τις αντιδράσεις επίσης το ότι σε μια τέτοια μέρα μίλησαν πάλι για την Αθήνα μεγαλύτερη χαρά δεν θα μπορούσαν να μας δώσουν. Οοσ για τον Ιβάν είναι ένας πολύ καλός πολιτικός και αυτός που τον έβαλε στην Ελλάδα θα έχει τους λόγους του… Όποιος κατάλαβε κατάλαβε.\n» Οοσ για τον Ιβάν είναι ένας πολύ καλός πολιτικός και αυτός που τον έβαλε στην Ελλάδα θα έχει τους λόγους του… Όποιος κατάλαβε κατάλαβε.»\nας ειχαν μυαλο οι περισσοτεροι να το καταλαβουν..αλλα που..;\nσυμφωνω σε ολα φιλε μαζι σου αλλα κ με τον αρθρογραφο.


Τραμπ: Έλαβα μια «φανταστική επιστολή» από τον Κιμ Γιονγκ Ουν\nΤελ. ενημ.: 26.09.2018, 21:54\nΣτη συνοικία Κρόιτσμπεργκ της γερμανικής πρωτεύουσας, όπου ζουν εδώ και δεκαετίες πολλοί Τούρκοι, οι απόψεις για τον πρόεδρο Ερντογάν διίστανται.\nH επίσκεψη του Tούρκου προέδρου στο Βερολίνο και την Κολωνία στα τέλη της εβδομάδας διχάζει εδώ και μέρες τους Τούρκους της Γερμανίας. Στη συνοικία Κρόιτσμπεργκ της γερμανικής πρωτεύουσας, όπου ζουν εδώ και δεκαετίες πολλοί Τούρκοι, οι απόψεις για τον πρόεδρο Ερντογάν διίστανται.\nΗ Οζλέμ Καλντέρ, η οποία γεννήθηκε στη Γερμανία και εργάζεται ως πωλήτρια σε κατάστημα ζαχαρωτών λέει ότι χαίρεται ιδιαίτερα για την επίσκεψη του Ταγίπ Ερντογάν: «Κάθε χρόνο που επισκέπτομαι την Τουρκία βλέπω νέους δρόμους, νέα πάρκα και νέα νοσοκομεία». Η 30χρονη αναμένει από τον Τ. Ερντογάν ότι «θα κάνει κάτι» για τους Τούρκους της Γερμανίας: «Υπάρχουν πολλοί στη Γερμανία που δεν μας αποδέχονται. Θα πρέπει να τους υπενθυμίσει όλα αυτά που κάναμε για τη Γερμανία. Πρέπει να δείξει ότι μας στηρίζει».\nΜια άλλη γυναίκα, η οποία θέλει να παραμένει ανώνυμη, αντιμετωπίζει την επίσκεψη Ερντογάν ως κάτι «απολύτως φυσιολογικό», όπως λέει. Η 42χρονη ζει στη Γερμανία εδώ και 30 χρόνια: Θεωρεί ότι όπως κάθε ηγέτης έχει μειονεκτήματα και πλεονεκτήματα: «Δεν στηρίζω τον Ερντογάν, αλλά δεν είμαι αντίπαλή του. Ασκώ κριτική επειδή ο ίδιος ασκεί πίεση προς τα μέσα ενημέρωσης στην Τουρκία. Μου αρέσει όμως ο τρόπος με τον οποίο ο πρόεδρος εκπροσωπεί την Τουρκία στο εξωτερικό».\n«Φυσιολογική η πόλωση»\nΤο γεγονός ότι στη Γερμανία ζουν πολλοί Τούρκοι που υποστηρίζουν τον Ερντογάν έδειξαν οι τελευταίες προεδρικές και βουλευτικές εκλογές στην Τουρκία στις 24 Ιουνίου. Το 65% των 1,4 εκατομ. Τούρκων με δικαίωμα ψήφου στη Γερμανία ψήφισαν υπέρ του Ερντογάν και σχεδόν το 54% για το κυβερνών κόμμα ΑΚΡ.\nΟ 35χρονος Αντέμ Ορτά, ο οποίος εδώ και δύο δεκαετίες ζει στο Βερολίνο, δηλώνει αντίπαλος του Ερντογάν και προσθέτει ότι αντιμετωπίζεται εχθρικά από τους υποστηρικτές του Τούρκου προέδρου. Για την καθηγήτρια του Ινστιτούτου Τουρκολογίας στο Πανεπιστήμιο Ντούισμπουργκ-Έσσεν Ινσί Γενέρ Ροντερμπούργκ η πόλωση μεταξύ των Τούρκων της Γερμανίας είναι κάτι φυσιολογικό: «Υπήρχε πάντοτε, απλά σήμερα πολλοί λένε πλέον ανοιχτά ποιoν στηρίζουν και ποιον όχι».\nΕνδεικτική για το κλίμα πόλωσης είναι και η απόφαση αρκετών Τούρκων αξιωματούχων να μην αποδεχθούν την πρόκληση του Γερμανού ομοσπονδιακού προέδρου Φρανκ Βάλτερ Σταϊνμάιερ στο επίσημο γεύμα προς τιμήν του προέδρου Ερντογάν την Παρασκευή. Έτσι ο Χουσεΐν Ματ, πρόεδρος των Αλεβιτών Γερμανίας δήλωσε ότι αν παρακαθόταν στο δείπνο θα ήταν σαν να ενέκρινε τις άδικες αποφάσεις του Ταγίπ Ερντογάν και σαν να νομιμοποιούσε τις πράξεις του. Κατά την άποψή του «δεν είναι σωστό» να οργανωθεί γεύμα προς τιμήν του Τ. Ερντογάν, όταν δεν έχει γίνει πρόοδος στην Τουρκία στο ζήτημα των ανθρωπίνων δικαιωμάτων, των Κούρδων και των Αλεβιτών. Ας σημειωθεί ότι ούτε και η καγκελάριος Μέρκελ θα είναι παρούσα στο επίσημο γεύμα, θα συναντηθεί όμως νωρίτερα με τον Τούρκο πρόεδρο.


ΑΣΤΡΟΛΟΓΙΚΟ ΔΕΛΤΙΟ 4-9-2017\nΑρχική σελίδα Θέματα Αστρολογικό Δελτίο Αστρολογικό Δελτίο 4-9-2017\n<p>Ενίσχυση των σχέσεων μέσα στο γενικότερο περιβάλλον μας, σήμερα. Η Σελήνη βρίσκεται σε τρίγωνο με τον Δία. Η όψη αυτή πρόκειται να μας οδηγήσει στην καλύτερη κατανόηση των ανθρώπων που βρίσκονται γύρω μας. Θα έρθουμε πιο κοντά με συνεργάτες, με την οικογένειά μας, αλλά και με φίλους. Θα καταφέρουμε ταυτόχρονα να λύσουμε παρεξηγήσεις. Η Σελήνη βρίσκεται επίσης και σε εξάγωνο με τον Κρόνο. Θα κάνουμε ιδιαίτερη αυτοκριτική στον εαυτό μας, αλλά θα πρέπει να προσέξουμε, διότι ίσως ορισμένες φορές γίνεται άδικα. Αν πάρουμε αυτή την όψη με μία χαλαρή και όχι ενοχική ματιά, θα καταφέρουμε να μάθουμε πράγματα για τον εαυτό μας.\nΟ Ερμής βρίσκεται σε σύνοδο με τον Άρη. Αυτή η όψη βρίσκεται σε θέση να χαλάσει την ισορροπία της ημέρας και να φέρει κόντρες και εντάσεις. Ταυτόχρονα, θα χρειαστεί να είμαστε πάρα πολύ προσεκτικοί σήμερα, καθώς αυτή η σύνοδος είναι σε θέση να προκαλέσει ατυχήματα.\nΟι Κριοί, οι Ζυγοί, οι Καρκίνοι και οι Αιγόκεροι προσπαθείτε να ηρεμήσετε τον εσωτερικό σας κόσμο. Οι Κριοί ίσως αντιμετωπίσετε σοβαρά προβλήματα στην επικοινωνία. Οι Ζυγοί έχετε μία πιο χαλαρή διάθεση,. αλλά κάνετε απερισκεψίες. Οι Καρκίνοι έρχεστε πιο κοντά με το περιβάλλον σας. Οι Αιγόκεροι μην υπερβάλετε στην αυτοκριτική σας. Για να είστε σίγουροι για τις κινήσεις σας, καλέστε τώρα από σταθερό ή κινητό στο 14850.\nΟι Δίδυμοι, οι Τοξότες, οι Παρθένοι και οι Ιχθείς προσέξτε κάπως περισσότερο τη επικοινωνία με το περιβάλλον σας. Οι Δίδυμοι ίσως διακατέχεστε από έναν ανεξήγητο θυμό. Οι Τοξότες είστε πιο αισιόδοξοι και ευχάριστοι στην παρέα. Οι Παρθένοι προσέξτε, ίσως τρώγεστε με τα ρούχα σας. Οι Ιχθείς έχετε δημιουργική διάθεση. Για να αυξήσετε την επιτυχία στον τομέα σας, καλέστε τώρα από σταθερό ή κινητό στο 14850.\nΟι Υδροχόοι, οι Λέοντες, οι Ταύροι και οι Σκορπιοί εξωτερικεύετε ορισμένα θετικά συναισθήματα. Οι Υδροχόοι αποφασίζετε να βάλετε μπροστά ορισμένα δημιουργικά σχέδιά σας. Οι Λέοντες ελέγχετε τον χώρο σας. Οι Ταύροι ίσως γίνεται για σήμερα κάπως αφηρημένοι. Οι Σκορπιοί φαίνεται να είστε πιο αισιόδοξοι. Για να γνωρίζετε ακριβώς τι επιφυλάσσει η ημέρα, καλέστε τώρα από σταθερό ή κινητό στο 14850.


7 "όταν θα γίνεις γονιός, θα καταλάβεις"... - Provocateur\nΣε ψεκάζουμε αλήθεια για να ηρεμήσει η ψυχούλα της μάνας και του πατέρα σου!\nΜπήκε ο Ιούνης και μύρισε καλοκαιράκι πάλι! Θα ‘θελες. Όσο πέφτουν μπουμπουνητά μες στη λιακάδα τόσο αυξάνονται άνθρωποι που μοιράζονται posts σαν και το Επιτέλους ήρθε ο Ιούνιος, να δούμε λίγο χιόνι. Και πολύ καλά κάνουν αν θες τη γνώμη μας, γιατί δεν θα μας τρελάνει ο καιρός, εμείς θα τον τρελάνουμε κι αυτό είναι δέσμευση. Σε μια πρόχειρη διαδικτυακή βόλτα που ρίξαμε, είδαμε και διαβάσαμε πως σήμερα, εκτός από αρχή του καλοκαιριού, είναι κι η Παγκόσμια Ημέρα των Γονέων. Από το 2012, με απόφαση της Γενικής Συνέλευσης του ΟΗΕ, θεσπίστηκε μια μέρα φόρος τιμής στους ανθρώπους, που αγαπήσαμε και μας αγάπησαν πιο πολύ στον κόσμο!\nΌσοι υπήρξαν τυχεροί να ακούσουν ένα μαμαδίσιο ή μπαμπαδίσιο σ’ αγαπώ και να το επιστρέψουν στη μαμά και τον μπαμπά τους, ξέρουν άλλωστε, πως δεν χρειάζεται τίποτα παραπάνω να γραφτεί περί αυτού. Για αυτό και θα ασχοληθούμε σήμερα με κάτι διαφορετικό. Πάρε χαρτί και μολύβι κι αποστήθισε μαζί μας, όλες τις "όταν θα γίνεις γονιός, θα καταλάβεις" καταστάσεις που “λουστήκαμε”, χωρίς να γίνουμε καν γονείς! Ξέρεις, μιλάμε για εκείνες τις φορές που οι γονείς σου, σου έσπασαν μπάλες, τα νεύρα για να κάνεις κάτι, επαναλαμβάνοντας σαν επωδό την ίδια ατάκα, για να σου καταστρέψουν κάθε νευροφυτικό κύτταρο! "Όταν γίνεις γονιός, θα καταλάβεις". Δεν χρειάζεται. Το καταλάβαμε και χωρίς να γίνουμε!\nΔεν πήραμε ζακέτα και κρυώσαμε.\nΠες την αλήθεια. Μην κρύβεσαι από εμάς. Παρότι η δόλια μάνα σε θερμοπαρακαλούσε σε ρυθμό πολυβόλου να πάρεις ζακετούλα, εσύ έκανες τον καμπόσο κι άρχισες τα κονιορδιλίκια, ότι δεν σε κολλάει καμία γρίπη. Εκείνο το μαγιάτικο βράδυ, μου βγήκες με το μπλουζάκι, κι έπιασε ένας κατακλυσμός του Νώε στο μικρότερο το θυμάσαι! Τότε που γύρισες στο σπίτι τουρτουρίζοντας σαν εφημερίδα κρεμασμένη με μανταλάκι σε περίπτερο και την επόμενη μέρα το θερμόμετρο πήρε τον ανήφορο. Σε όλους έχει συμβεί. Προχωράμε!\nΔεν κάναμε ποτέ αποταμίευση.\nΠάντα μας τα έλεγαν οι γονιοί μας, ότι μόνο όταν γίνουμε γονιοί θα καταλάβουμε την αξία της αποταμίευσης. Αγαπημένη μου μαμά, αγαπημένε μου μπαμπά μπορώ με μπόλικη υπερηφάνεια να σου δηλώσω, ότι την μάθαμε την χαρά της αποταμίευσης με τον κακό τρόπο, πέρσι τον Αύγουστο στα Κουφονήσια, που ξοδέψαμε 1μιση μηνιάτικο σε ποτάρες και μετά, τρώγαμε 12 μέρες μακαρόνια για να παλατζάρουμε τα σπασμένα! Άτιμε κουμπαρά γουρουνάκι, τι μας έκανες;\nΔεν ξεσκονίσαμε και μας έφαγε η σκόνη.\nΑν μεγάλωσες σε μια κλασική ελληνική οικογένεια, θα γνωρίζεις ότι το 80% και βάλε των καυγάδων, γινόταν συνήθως για την κατάσταση εμπόλεμης ζώνης που επικρατούσε στο δωμάτιο. Και δώσε του τσακωμοί, γιατί είχες να ξεσκονίσεις το δωμάτιο, από όταν είχαμε δραχμές και προφανώς ένα συνεχές παπαγάλισμα, στα αυτιά σου, ότι "μόνο όταν γίνεις γονιός, θα καταλάβεις". Έλα όμως, που τα κατάλαβες όλα, όταν πήγες φοιτητής κι αμέλησες 2-3 μήνες να ξεσκονίσεις και μετά σε έπιασε το άσθμα σου και σε ταράξανε στα αντισταμινικά και στις κορτιζόνες μισό καλοκαίρι.\nΔεν διαβάσαμε ποτέ όσα υπογράψαμε και την πατήσαμε.\nΚι οι δυο σου γονείς σε συμβούλευαν, να προσέχεις που θα χρειαστεί να υπογράψεις και να το κάνεις μόνο, αφού διαβάσεις πολύ προσεκτικά τα έγγραφα που θα σου δώσουν. Έσενα όμως σε έπιασε ένας ωχαδερφισμός κι έβαλες το "έλα μωρέ", κάτω από την γλώσσα κι έκανες του κεφαλιού σου! Πήρες κι ένα "όταν θα γίνεις γονιός, θα καταλάβεις" πόσο σημαντικό είναι, να είσαι υπεύθυνος άνθρωπος για καληνύχτα και στάνιαρες. Δεν χρειάστηκε όμως να γίνεις μαμά η μπαμπάς, για να καταλάβεις ότι έκανες μαλακία όταν υπέγραψες τη σύμβασή σου, χωρίς να δεις ότι δεν θα πληρωθείς ποτέ τις υπερωρίες. Ακόμη χειρότερα, τίκαρες το καταραμένο κουτάκι που έλεγε ότι συμφωνείς όρους χρήσης και προυποθέσεις, για τις ηλεκτρονικές σου αγορές, με αποτέλεσμα να σε γλεντάνε τα κούριερ για μια ζωή!\nΦάγαμε σαβούρες κι οι εξετάσεις μας ήταν για κλάματα.\nΌταν η σχέση σου με τα φρούτα και τα λαχανικά ήταν τόσο κακή όσο το τέλος του "Game of Thrones", ήταν λογικό να σε πρήζουν για τη διατροφή σου κι οι δυο σου γονείς. Όταν το μόνο ψάρι που είχες αντικρύσει στην ενήλικη ζωή ήταν, το χρυσόψαρο της ξαδέρφης σου, επίσης. Όταν όλοι οι σουβλατζήδες της γειτονιάς σε ξέρουν με το μικρό σου, κάτι θα πάει στραβά! Και ναι, όταν θα πάρεις λίγο μετά τα 30 τις πρώτες εξετάσεις που θα σου πουν να χαιρετήσεις τα τηγανητά και τις βραδιές πίτσας με τους ρέμπελους φίλους σου, θα καταλάβεις τους ανθρώπους που σε μεγάλωσαν. Τότε είναι που θα ακούσουν τα ωραία ροζ αυτιά σου: "Όταν γίνεις γονιός, θα καταλάβεις" την αξία της σωστής διατροφής για τα παιδιά σου.\nΜιλήσαμε με αγνώστους και όλα πήγαν κατά διαόλου!\nΤα είχαμε γράψει και σε προηγούμενο, επιστημονικό άρθρο. Εκεί έξω, υπάρχει μια ομάδα, με 200 χιλιάδες μέλη που το TYN, πάει σύννεφο. Ξέρεις τι κοινό είχαν όλοι τούτοι; Δεν άκουσαν τη μαμά τους και τον μπαμπά τους όταν τους έλεγαν, να μη μιλάνε με αγνώστους. Αντίθετα και κοινωνικοί ήτανε και το φλερτ τους το κάνανε και ραντεβού βγήκανε και σχέση κάνανε κι όλα πήρανε τον δρόμο τους. Του διαόλου τον δρόμο, καθώς σύντομα βρέθηκαν να λένε ή να ακούν "Thank u, Next". Το χειρότερο όλων, δεν έγιναν γονείς, για να καταλάβουν!\nΔεν αποστηθίσαμε ότι πρέπει "να πλένουμε καλά τα χέρια μας, γιατί τόσες αρρώστιες κυκλοφορούν"!\nΔεν χρειάζεται να επεκταθούμε παραπάνω νομίζουμε, αλλά θα το κάνουμε γιατί ΤΣΑΜΠΑ είναι! Θυμάσαι τότε, που έπαιζες 12 ώρες τη μέρα στην πλατεία του χωριού, και γινόσουν σύσκατος από τη βρώμα και την σκόνη. Τότε, που σε έσερνε στην τουαλέτα και σου έτριβε τα χέρια με σαπουνόνερο σαν να μην υπάρχει αύριο; Κι εσύ έμπηγες φωνές και κλάματα, γιατί δεν είχες γίνει γονιός να καταλάβεις; Τώρα, έμαθες γιατί!


Γαστούνη: Νυχτερινή… «επιδρομή» σε καταστήματα και σπίτια!.. (pics) - PatrisNews - Εφημερίδα Πατρίς Ηλείας\nΠηγή Γιακουμέλου 21 Ιανουαρίου 2022 - 06:00 21 Ιανουαρίου 2022 - 11:30 Δεν επιτρέπεται σχολιασμός στο Γαστούνη: Νυχτερινή… «επιδρομή» σε καταστήματα και σπίτια!.. (pics)\nΑνάστατοι οι επαγγελματίες που είδαν λεηλατημένα καταστήματα.\nΑνενόχλητοι και χωρίς κανένα φόβο, έδρασαν τη νύχτα της περασμένης Τετάρτης, στην πόλη της Γαστούνης, επιτήδειοι διαρρήκτες, που άνοιξαν καταστήματα και σπίτια και αφαίρεσαν χρηματικά ποσά, τρόφιμα και ηλεκτρονικά είδη.\nΗ περιοχή της Γαστούνης, όπως αναφέρουν επαγγελματίες, για ακόμα μια φορά γίνεται στόχος διαρρηκτών, με τους ίδιους να βρίσκονται σε απόγνωση, καθώς, όπως αναφέρουν στην εφ. Πατρίς, κάθε πρωί, προσεύχονται να μην βρουν τα καταστήματά τους λεηλατημένα. Αλγεινή εντύπωση προκαλεί πάντως το γεγονός πως οι διαρρήξεις ενώ σημειώθηκαν νωρίς τη νύχτα της περασμένης Τετάρτης και κυρίως στο κέντρο της πόλης, κανείς δεν κατάλαβε κάτι, με τους καταστηματάρχες να μιλούν για ελλιπή αστυνόμευση. Στο θέμα παρενέβη και ο δήμαρχος Πηνειού, Ανδρέας Μαρίνος, που δήλωσε πως η Γαστούνη βρίσκεται στο έλεος των διαρρηκτών.\nΜάλιστα με αφορμή το μπαράζ διαρρήξεων και κλοπών χθες τη νύχτα, ο δήμαρχος Πηνειού, είχε έκτακτη σύσκεψη με το νέο διοικητικό συμβούλιο του Εμπορικού Συλλόγου Γαστούνης, όπου και συζητήθηκαν τα ζητήματα που έχουν προκύψει. «Ο φόβος φυλάει τα έρμα, αλλά αφού δεν υπάρχει κανείς να κάνει αστυνόμευση, έρχονται και κάνουν ανενόχλητοι τη δουλειά τους», αναφέρθηκε χαρακτηριστικά από εκπροσώπους του Εμπορικού Συλλόγου αλλά και τον ίδιο τον δήμαρχο, Ανδρέα Μαρίνο, ο οποίος δήλωσε, ότι σύντομα αναμένεται να γίνει η μεταφορά του Αστυνομικού Τμήματος Γαστούνης, από τη θέση που βρίσκεται σήμερα, σε πιο κεντρικό σημείο της πόλης.\n«Ο δήμος εάλω, βρίσκεται στον αυτόματο πιλότο από την πλευρά της ασφάλειας και το βλέπουμε και το διαπιστώνουμε από τα κρούσματα που έχουμε κάθε λίγο, πότε στη Γαστούνη, πότε στο Βαρθολομιό, πότε στο Τραγανό, πότε στα άλλα διαμερίσματα. Η κατάσταση έχει φτάσει στο απροχώρητο, οι επαγγελματίες δεν είναι ασφαλείς. Χθες το βράδυ έκλεισαν τα μαγαζιά τους και το πρωί τα βρήκαν έτσι. Η αστυνομική δύναμη είναι αδιάφορη, δεν υπάρχει αστυνόμευση, επικαλούνται ότι δεν έχουν προσωπικό. Τα έχω επισημάνει, όπως είχα επισημάνει και την ανάγκη της μεταφοράς του Αστυνομικού Τμήματος από τη θέση που βρίσκεται και είναι 1.300 μέτρα από το κέντρο της πόλεως σε κτήριο στο κέντρο της πόλης. Ευτυχώς τα ώτα και του Αρχηγού και της Πολιτικής Ηγεσίας είναι ευήκοα. Παρά τις αρνητικές εισηγήσεις του Αστυνομικού Τμήματος εδώ και προφανώς και της Διεύθυνσης οι άνθρωποι είδαν το πρόβλημα με συνεχάρησαν για το ενδιαφέρον που έχω για την ασφάλεια των πολιτών μας και είναι σύμφωνοι να μεταφερθεί το Α.Τ. στο κτήριο της Τράπεζας Πειραιώς», ανέφερε χαρακτηριστικά ο κ. Μαρίνος, κατά την διάρκεια της έκτακτης σύσκεψης που πραγματοποίησε στο γραφείο του στη Γαστούνη, με τον Εμπορικό Σύλλογο, χθες το πρωί.\n«Έχει ξεφύγει η κατάσταση»\nΤην άμεση επίλυση με το σοβαρό πρόβλημα των κλοπών και των διαρρήξεων, ζητούν πλέον η δημοτική αρχή, οι επαγγελματίες και οι κάτοικοι της Γαστούνης, κάτι που όπως αναφέρουν, μπορεί να γίνει αφενός μεν με την μεταφορά του Α.Τ. σε κεντρικό σημείο της πόλης αλλά και με την ενίσχυσή του με αστυνομική δύναμη που θα κάνει περιπολίες κατά τη διάρκεια της νύχτας σε περιοχές του δήμου. Οι διαρρήκτες που έδρασαν χθες, ξεκίνησαν το έργο τους από τις 9 το βράδυ αφαιρώντας από σπίτι στην είσοδο της Γαστούνης ένα μηχανάκι και στη συνέχεια προχώρησαν στο κέντρο της πόλης, όπου έσπασαν βιτρίνες και έκλεψαν από ταμειακές μηχανές, μέχρι κρέατα και ποτά.\n«Ο φόβος φυλάει τα έρμα και ξέρουν ότι δεν υπάρχει αστυνομικός να φυλάξει. Τι να φοβηθούν; Και μέρα μεσημέρι θα έρθουν, αφού δεν υπάρχει αστυνομική δύναμη. Και το καταγγέλλω και στον Αστυνομικό Διευθυντή και προς τον Αρχηγό του Σώματος αλλά και προς τον υπουργό και την Κεντρική Κυβέρνηση. Έχουν αφήσει τον κόσμο στη μοίρα του», τόνισε ο δήμαρχος Πηνειού, Ανδρέας Μαρίνος.\nΚωνσταντίνος Μανωλάτος, πρόεδρος Εμπορικού Συλλόγου Γαστούνης\n«Η κατάσταση πλέον έχει ξεφύγει στην πόλη μας. Μόνο δικαιολογίες ακούμε από τους αρμόδιους που θα έπρεπε να μας εξασφαλίζουν την ασφάλεια η οποία δεν υπάρχει. Επιτέλους οι δικαιολογίες δεν μας χρειάζονται, θέλουμε πράξεις. Δεν είναι δυνατόν κάθε πρωί που πάμε να ανοίξουμε το μαγαζί μας να τρέμει η ψυχή μας για τα τι θα αντιμετωπίσουμε και τι θα βρούμε».\nΣπυριδούλα Γεωργακοπούλου, Β’ αντιπρόεδρος Εμπορικού Συλλόγου Γαστούνης\n«Πρέπει να προφυλαχθούμε, να βρούμε τρόπο να προφυλάξουμε τις περιουσίες μας, τα μαγαζιά μας και τους εαυτούς μας. Δεν γίνεται να μπαίνουμε στο κατάστημά μας το πρωί και να φοβόμαστε να φύγουμε τη νύχτα. Συμφωνούμε να έρθει το Αστυνομικό Τμήμα μέσα στην πόλη γιατί ο φόβος φυλάει τα έρμα. Περνάνε τα περιπολικά αλλά δεν φτάνει. Χρειάζεται να μπορούν να αντιμετωπίσουν άμεσα την κατάσταση του προβλήματος».\nΜανώλης Θεοδωρακόπουλος, επαγγελματίας\n«Για άλλη μια φορά άνοιξαν κάποια καταστήματα. Δυστυχώς δεν προλάβαμε να κάνουμε κάτι, έχουν γίνει κάποιες ζημιές, τώρα δεν ξέρουμε κάτι παραπάνω. Εμένα προσωπικά πέταξαν μια ζάντα αυτοκινήτου στη τζαμαρία και έσπασαν την πόρτα και μπήκαν μέσα και πήραν κάποια χρήματα, κάποια τρόφιμα. Αυτό έγινε στις 12 τη νύχτα και με ειδοποίησαν στις 5 το πρωί όπου ενημερώσαμε τις Αρχές».\nΓιάννης Ανδριόπουλος, κάτοικος Γαστούνης\n«Ουσιαστικά μιλάμε για μια επιδρομή που έγινε χθες το βράδυ για άλλο ένα βράδυ, γιατί έχουμε γίνει στόχος σχεδόν καθημερινά κλέβουν. Είμαστε κυριολεκτικά στο έλεος του Θεού. Και εδώ στο κατάστημα που βρισκόμαστε έριξαν μια μεγάλη πέτρα και έσπασαν την τζαμαρία, αφαίρεσαν την τηλεόραση, χρήματα και τα τρόφιμα που είχε μέσα η ψησταριά όπως και τα ποτά. Επίσης ξήλωσαν την κάμερα και το καταγραφικό που υπήρχε στο χώρο».\nΧαράλαμπος Μπαλλάς, κάτοικος Γαστούνης\n«Είμαι 70 ετών και θα ήθελα να πω ότι τα οχήματα της αστυνομίας τα βλέπω κάθε ημέρα έξω από την αστυνομία. Να κάνουν μια περιπολία να νιώθουμε κι εμείς σιγουριά. Εμένα στον στάβλο μου δεν μου έχουν αφήσει τίποτα και παντού κλέβουν. Στα σπίτια τα μη κατοικημένα έχουν πάρει μέχρι και τα παράθυρα. Δεν υπάρχει αστυνομία. Και χθες έγιναν πάλι κλοπές και διαρρήξεις εδώ».\nΧρύσανθος Γεωργόπουλος, επαγγελματίας\n«Δεν έχει γίνει πρώτη φορά αυτό. Άλλες δύο φορές μου έχουν σπάσει το μαγαζί. Η σημερινή κλοπή έσπασαν όλο το τζάμι της πόρτας και προσπαθούσαν να πάρουν ότι είναι απαραίτητο και γρήγορο. Αστυνομία αν ήταν κάποια περιπολία της αστυνομίας δεν θα προσπαθούσε ο άλλος να κάνει μια διάρρηξη τη νύχτα με θορύβους και με κρότους, να σπάσει ένα τζάμι και να μην φοβάται τίποτα».\nΓρηγόρης Παπαδόπουλος, κάτοικος Γαστούνης\n«Κατά τις 8.30 με 8.45 έγινε η κλοπή. Δεν έγινε ούτε νωρίτερα, ούτε αργότερα. Βγήκα έξω γιατί άκουσα ένα σκυλί που γάβγιζε και δεν έδωσα βάση για το μηχανάκι αν λείπει. Ήρθε η κόρη μου όταν σχόλασε από τη δουλειά της κατά τις 9.15 και με ρώτησε που είναι το μηχανάκι. Βγήκα τότε έξω και δεν το βρήκα εκεί. Ήταν και αρκετά νωρίς. Τέτοιο θράσος».\nΈκαναν «πάρτι» οι διαρρήκτες στη Γαστούνη - Τρομοκρατημένοι οι κάτοικοι